ועדת הכספים, כנסת 17, פרוטוקול מספר , 2007-11-19 10:00

סטס מיסז'ניקוב: שלום לכולם, אני מתכבד לפתוח את ישיבת הוועדה.

ראובן ריבלין: ביום שלישי שעבר העליתי על סדר היום נושא שבו ועדת הכספים בראשותו של חבר הכנסת ליצמן הצביעה לאחר הצהרה מהאוצר בדבר קיום התחייבות לגבי מקורות והמועצה האזורית תמר בכל הקשור לענייני ים המלח ומים.

ראובן ריבלין: אנחנו לא רצינו להצביע, עד אשר היושב ראש חייב את המדינה להצהיר לפרוטוקול שאכן קיימת התחייבות, שההתחייבות הזו מבוצעת.

ראובן ריבלין: לאחר שאנחנו העלינו את הנושא לסדר היום ביום שלישי נודע לי כי העניין מתעכב מהטעם הפשוט שהאוצר היום העביר את זה ליועץ המשפטי לממשלה לראות האם ההתחייבות הזו חוקית או לא.

יעקב ליצמן: לחפש תירוצים למה לא לשלם.

ראובן ריבלין: עד כאן העובדות, עכשיו הפרשנות.

ראובן ריבלין: הממשלה התחייבה לפנינו קודם הצבעתנו שהעניין מסודר.

ראובן ריבלין: לכן הממשלה השיגה הצבעה מהוועדה בטענות שווא.

ראובן ריבלין: עכשיו, אם היועץ המשפטי מעכב או שמדובר בתירוץ כזה או אחר – זה כבר עניינה של הממשלה.

ראובן ריבלין: מה שברור הוא שהוועדה הולכה שולל.

ראובן ריבלין: לכן אני מבקש מייד- כיוון שאני יודע מה התשובה שתהיה: שהעניין מתעכב בגלל סיבות שאינן תלויות במשרד האוצר, מהטעם הפשוט שהעניין הובא ליועץ המשפטי לממשלה.

ראובן ריבלין: כאשר יש דברים כאלה, שהמדינה תדאג לכך שלפני שהיא נותנת הצהרות שהעניין מסודר, שהיא תבדוק עם היועץ המשפטי שזה גם על דעתו.

ראובן ריבלין: אני חושב שהעוול שנגרם - -

אחמד טיבי: - -

ראובן ריבלין: אני חושב שהעניין הזה לא נוגע לאזור כזה או אחר או למגזר כזה או אחר.

ראובן ריבלין: זה נוגע לעבודת ועדת הכספים.

ראובן ריבלין: לא יכול להיות מצב שבו יאמרו לנו: אתם יכולים להצביע, העניין מסודר, ולאחר מכן להבהיר לנו שהסדר אינו סדר מהטעם הפשוט שהיועץ המשפטי מתנגד לזה.

ראובן ריבלין: ייתכן שהוא מתנגד בצדק, אבל אנחנו הצבענו.

ראובן ריבלין: אני מבקש מייד להביא את האנשים הנה לראות איך אנחנו מבטלים את אותה הצבעה או איך אנחנו מסדירים את העניין לגבי אותם אנשים אשר הם נמצאים במצב שבו הם לא יכולים לכלכל את מעשיהם משום שאנחנו נתנו יד להולכתם שולל.

סטס מיסז'ניקוב: זה נרשם ואנחנו נדון איך עושים את זה.

סטס מיסז'ניקוב: זה נושא חשוב ונדון בו במסגרת סדר יום אחר.

ראובן ריבלין: אני חושב שהדבר הזה הוא חשוב ביותר כי ייתכן ונקבל היום עוד הצהרות של הממשלה.

קריאות: - - -

סטס מיסז'ניקוב: אנחנו דנים היום בשתי רפורמות שכרוכות אחת בשניה ולכן נדון עליהן כמקשה אחת – זה לא סוד שהיה ויכוח מאד נוקב , קיימנו שני דיונים וגם המשלחות דיברו.

סטס מיסז'ניקוב: פחות או יותר הנושא הזה ברור.

סטס מיסז'ניקוב: היה דיון נוקב בנושא של שווי שימוש רכב.

סטס מיסז'ניקוב: אני מזכיר שזה הגיע לידי כך שחלק מחבר הכנסת הנוכחים פה עשו הפגנה, כולל אנשי הייטק.

סטס מיסז'ניקוב: ניסינו למנוע את הגזירה המאד קשה שהאוצר הטיל על אותם האנשים שהחזיקו ברכב.

סטס מיסז'ניקוב: בסופו של דבר, אני חושב שהגענו לסיכום לפי המודל הכי מוצלח על דעת רוב חברי הכנסת והארגונים הכלכליים.

סטס מיסז'ניקוב: אני רוצה לקרוא כמה סעיפים מהסיכום הזה.

סטס מיסז'ניקוב: לגבי הפחתת מס הכנסה – אנחנו מדברים שבמשך שנתיים, בשנת 2008 ו-2009 – ואחר כך בועז סופר ישלים – ב- 1 לינואר, 2008 וב-1 לינואר, 2009 יורדו מדרגות מס בסכום של כ- 3,2 מיליארד שקל מעבר למתווה שקבעה הממשלה להוריד מסים במשך 5 שנים.

בועז סופר: מעבר לחוק.

סטס מיסז'ניקוב: נכון.

סטס מיסז'ניקוב: מעבר למתווה זה לא ברור – מעבר לחוק שקבעה הממשלה.

סטס מיסז'ניקוב: 2,2 מיליארד מתוך זה ימומן על ידי העלאת שווי שימוש רכב מינורי לעומת אותו מודל שהציעה הממשלה בהתחלה, ומיליארד נוספים – הממשלה מצאה.

סטס מיסז'ניקוב: חבר הכנסת אורון יגיד שהוא נרתע מזה ולכן בועז סופר יפרט לנו מה המקורות שמהם נלקחו אותם מיליארד שקל, אבל זה לא מעט.

חיים אורון: זה פחות גבייה.

סטס מיסז'ניקוב: לא משנה.

סטס מיסז'ניקוב: מבחן התוצאה קובע ש –3,2 מיליארד שקל האלה מעבר למתווה יורד משכבות הביניים.

סטס מיסז'ניקוב: אם אתם רוצים פירוט מאיפה זה ירד –זה ירד מאלה שמרוויחים מ- 7,600 ברוטו עד 11,410 –הכל רשום.

סטס מיסז'ניקוב: תקבלו את הפירוט.

סטס מיסז'ניקוב: מ-7,601 ועד 11,410 - זה ירד ב- 2% מעבר למתווה.

סטס מיסז'ניקוב: מ- 11,411 ועד 16,380 זה ירד בעוד 2% מעבר למתווה.

סטס מיסז'ניקוב: בסך הכל – עוד 4%.

סטס מיסז'ניקוב: זה לגבי ריווח מדרגות המס.

סטס מיסז'ניקוב: עכשיו אני מגיע לשווי שימוש הרכב שהיה אמור לעלות בצורה מינורית ולממן חלק מאותו איחוד של מדרגות המס.

סטס מיסז'ניקוב: מה שמעניין אותנו במיוחד זה שתי קבוצות – 2 ו-3, ששם נמצאים רוב אנשי מעמד הבינתיים, ורוב האנשים שמחזיקים רכב.

סטס מיסז'ניקוב: לפי מה שאני זוכר נמצאים שם 89% מכל אלה שמחזיקים רכב.

סטס מיסז'ניקוב: שווי שימוש הרכב בקבוצה 2 יעמוד על 2,450 שזה הפחתה של 320 שקל ביחס להצעה המקורית.

סטס מיסז'ניקוב: שווי שימוש הרכב בקבוצה 3 יעמוד על 3,150 שקל.

סטס מיסז'ניקוב: ביתר הקבוצות לא יחול שום שינוי ביחס להצעה המקורית.

סטס מיסז'ניקוב: בניגוד ל- - מדרגות מס שהתבצעו במשך שנתיים, העלאת שווי שימוש הרכב תתבצע במשך 4 שנים כאשר בשנתיים הראשונות ההעלאה היא מינורית לחלוטין, של 200 שקל כל שנה, וזה נועד לעזור לאותם אנשי הייטק או סוכנים או אנשי מכירות שמחזיקים רכב וחתמו על הסכם דו שני או תלת שנתי – זה יעזור להם לקבל החלטה האם לעבור לתחבורה ציבורית.

סטס מיסז'ניקוב: בשנה שלישית, ליניארית, מתחילה תוספת של 360 שקל כל שנה.

סטס מיסז'ניקוב: זה מסתיים ב- 1 לינואר, 2011.

סטס מיסז'ניקוב: לגבי רכב דו גלגלי – סוכם עם לשכות איגוד המסחר ומועדון האופנועים הישראלי, כי בניגוד לתקנות המקוריות -לא יחול שווי שימוש רכב על רכב דו גלגלי המשתייך לקבוצות L-1 ו – L-2 שהספקו עד 33 כוח סוס.

סטס מיסז'ניקוב: מדובר בכל השליחויות למיניהן, עסקים קטנים ובינוניים וכך הלאה.

סטס מיסז'ניקוב: שווי שימוש רכב על רכב דו גלגלי אחר שגבוה מ- 33 כוח סוס, יישאר ללא שינוי בהשוואה לתקנות, שזה אומר – 750 שקל לחודש.

סטס מיסז'ניקוב: לגבי עצמאים – גם הם הוכנסו לתוך המודל הזה.

סטס מיסז'ניקוב: זו בשורה חדשה ששתי הרפורמות, גם מס הכנסה שלילי וגם שווי שימוש רכב חלים על העצמאים שתמיד היו הציבור היותר נפגע.

סטס מיסז'ניקוב: אז בהשוואה להצעה המקורית – להחשיב רק 25% מהשימוש ברכב לצרכי מס, פה, בהצעה שלנו – 45% מהשימוש ברכב נחשב לצרכי מס.

סטס מיסז'ניקוב: אנחנו ריווחנו בהצעה הזו גם עלות של הקבוצה הראשונה.

סטס מיסז'ניקוב: דהיינו, אם בקבוצה הראשונה השתייכו רכבים שעלותם עד 87 אלף שקל, אז היום ריווחנו את זה עד 92 אלף שקל.

סטס מיסז'ניקוב: כל מה שמתחת ל- 92 אלף שקל משתייך לקבוצה אחת.

סטס מיסז'ניקוב: אלה, פחות או יותר הסיכומים.

סטס מיסז'ניקוב: אני פותח את הדיון לחברי הכנסת ולכמה מחברי המשלחות שעדיין לא דיברו.

סטס מיסז'ניקוב: לא נצביע היום.

חיים כץ: אני יכול לשאול שאלה את בועז סופר?

חיים כץ: כמה מתוך ה- 193 אלף אנשים שיש להם את קבוצה 2 -כמה מתוכם מרוויחים מעל 11 אלף שקל?

בועז סופר: בקבוצה 2 זה מתחלק – כ- 5% מרוויחים עד 7,000 שקלים.

בועז סופר: כ-47 עד 50% מרוויחים בין 7,000 ל-11,000.

חיים כץ: והשאר- מעבר.

בועז סופר: לא, זה לא כל כך מעבר.

בועז סופר: אנחנו נעצרנו ב- 16 אלף שקלים.

בועז סופר: בין 11 ל-16 מרוויחים עוד 25%.

בועז סופר: כלומר, לא נתנו דגש מיוחד למי שהוא מעל 16 אלף שקלים.

סטס מיסז'ניקוב: בקיצור – 70% מהאוכלוסייה נמצאת איפה שזה מדאיג אותך, חבר הכנסת כץ.

חיים כץ: קודם כל אני רוצה לדבר על הדרך.

חיים כץ: אמר יושב ראש הוועדה שנערכו שתי ישיבות בנושא.

חיים כץ: אז היו יכולות להיערך גם 40 ישיבות בנושא.

חיים כץ: לא יכול להיות שאתה מייתר את ועדת הכספים, מגיע לסיכומים ובא עם דברים מוחלטים, בלי להשאיר לוועדה לעשות שום דבר.

חיים כץ: אם זה עובד כך, אז תגיד לנו שאנחנו פה, לתפאורה, בשביל התקשורת ובשביל כולם, ואתה נותן לדבר, כשיש החלטות סגורות.

חיים כץ: זה לא מכובד, לא יאה ולא נאה.

חיים כץ: הדרך הזו – אוי לה לוועדת הכספים שכך היא עובדת.

חיים כץ: הדבר השני, כשאנחנו מסתכלים על האנשים בטבלה 1 – יש פה קטע שמי שיש לו רכב, לצורך העניין הרכב עולה לו 780 שקל.

חיים כץ: אני חושב שגם פה יש הטעיה בפרסום – זה נכון ולא נכון.

חיים כץ: מפני שכשהוא מקבל את הרכב זה לא עולה לו 780, זה עולה לו 2,500, והוא משלם משכרו לפי מה שאתה כותב פה.

חיים כץ: אבל לא עשית פה רובריקה נוספת שאנשים פה יקראו יחשבו ש – 780 שקל זה זול, כי רק הדלק עולה לו 780.

חיים כץ: אז הוא משלם 2,500 שקל משכרו.

חיים כץ: הוא לא משלם 780, הוא משלם 2,500.

חיים כץ: דבר שלישי עשית בריווח מדרגות המס.

חיים כץ: הלכת וריווחת את מדרגות המס, עשית פה סבסוד צולב.

חיים כץ: לקחת את האנשים שיש להם רכב, והם מסבסדים את אלה שאין להם רכב.

חיים כץ: אז באת ואמרת – אני רוצה להציל את המשק, לא את מעמד הביניים שדיברת עליו.

חיים כץ: שחשוב יותר שאלה שמרוויחים עד 10,000 – יהיה להם יותר נטו.

חיים כץ: אז תבוא ותגיד: יש קבוצה של אנשים שמרוויחים 15 והם מסבסדים את המשק ואת כל מדינת ישראל.

חיים כץ: זה בסדר.

חיים כץ: יש בתי תמחוי שבחגים נותנים אוכל במקום המדינה, ויש קבוצות גמילות חסדים?

חיים כץ: אז גם פה אתה עושה גמילות חסדים – אתה לוקח את מנוע הצמיחה של ההייטק, את כל הסטרטאפים, וכל הילדים, ואתה רוצה שהם יסבסדו את החלשים.

חיים כץ: זה לא עובד כך.

חיים כץ: הקומוניזם נגמר.

חיים כץ: אלה שמרוויחים נמוך – אתה רוצה לסבסד, וגם לא מעניין אותי מאיפה האוצר לוקח את הכסף.

חיים כץ: בגבייה העודפת שלו הוא יכול למצוא את הכסף הזה.

חיים כץ: קודם כל – ה- 11 אלף זה לא בדיוק כמו שאתה אומר.

חיים כץ: לא כל המדרגות זזות ב- 2008.

חיים כץ: אלה של 11 אלף זז ב-2009.

חיים כץ: ועד 2009- אני לא יודע גם מה יקרה.

בועז סופר: הכל זז ב- 2008.

חיים כץ: מ- 11,400, המדרגה של ה –30.

חיים כץ: מתי היא יורדת, מ- 32 ל-30?

חיים כץ: יורדת ב- 2009.

חיים כץ: סלח לי שאני לא כל כך מאמין לכם שכל מה שאתם לא עושים ב- 2009 - -

בועז סופר: זה בסדר שאתה לא מאמין, אבל בוא נתקן טעות קטנה- בין 11 ל-16 ובין 7,000 ל-11 ב- 2008, כולם מקבלים תוספת לנטו גם כאשר יש לכם רכב צמוד.

בועז סופר: איך זה קורה?

בועז סופר: זה קורה כיוון שאנחנו - -

חיים כץ: כי הורדת את מדרגות המס.

חיים כץ: עד 11 אלף זה נכון.

חיים כץ: הוא הוריד את מדרגות המס ב- 2008 ונתן שם 2 או 3%.

חיים כץ: זה נכון.

חיים כץ: לכל מדינת ישראל.

חיים כץ: למה?

חיים כץ: – כי הוא החליט באוצר שצריך להוריד את מדרגות המס, והוא אמר – יש הזדמנות לשחק עם יושב ראש ועדת הכספים.

סטס מיסז'ניקוב: על מה אתה מדבר?

סטס מיסז'ניקוב: המתווה הזה היה קיים לפני שלוש שנים.

חיים כץ: אם תקשיב – תדע.

חיים כץ: היה מקרה של 2005.

חיים כץ: הגיע האוצר ורצה להעלות את הזקיפה על הרכב, ויש הזדמנות להוריד את המס מעבר למה שנסגר ב- 2005, ולא להרוויח את הרכב.

חיים כץ: אז הוא ישב אתך, הוריד את מה שהוא היה מוריד בכל מקרה, לאלה שהשכר שלהם נמוך, ולקח לך בינתיים מהרכב.

חיים כץ: ואתה, כמושיע הדור, נתת לו.

חיים כץ: ונתת לו ביתר קלות.

חיים כץ: תשמע למה שאני אומר לך – כבר ניהלתי על זה משא ומתן בחיים שלי.

חיים כץ: נתת לו ביתר קלות.

חיים כץ: הוא לא סיפר לך כמה האדם מפסיד, באמת.

חיים כץ: אני דיברתי אתו.

חיים כץ: וזה כתוב לך, כי אחרי מה שדיברתי אתו - -

סטס מיסז'ניקוב: ושכנעת אותו?

חיים כץ: לא.

חיים כץ: למה שאני אשכנע אותו כשאתה נותן לו מתנות חינם?

חיים כץ: אי אפשר לשכנע אותו.

חיים כץ: אתה, , סטס, מנעת מהוועדה - -

סטס מיסז'ניקוב: יש לך פה עכשיו במה לשכנע את האחרים.

חיים כץ: אתה מנעת מהוועדה לשכנע אותו, ולא מעניין כבר מה שיגיד, הרי יש פה רוב אוטומטי של אנשים שלא מעניין אותם.

חיים כץ: יש פה רוב של אנשים מהוקאליציה שלך שלא מעניין אותם – הם יבואו וירימו יד , וזה לגיטימי.

יצחק וקנין: אמרתי מהיום הראשון ואני אומר עכשיו: לטבלאות האלה אני לא מרים יד.

חיים כץ: ולכן – מן ההגינות הוא שאתה תעשה משחק הוגן עם הוועדה.

חיים כץ: אתה מביא לכאן אנשים אבל לא משנה מה אומרים – אתה כבר החלטת.

חיים כץ: תבוא, תעשה הצבעה, אל תבזבז את הזמן במשחק הזה.

חיים כץ: אל תיתן לנו להיות שחקנים במשחק שהתוצאות בו כבר נקבעו.

חיים כץ: אל תשתמש ביותר מדי אנשים, זה פשוט לא מכובד.

סטס מיסז'ניקוב: אתה גוזל זמן בסדרת חינוך שהיא לא ראויה.

סטס מיסז'ניקוב: בסדר, תמשיך.

חיים כץ: אין לי מה להגיד.

סטס מיסז'ניקוב: אם סיימת עם סדרת החינוך, אז אני אמשיך.

סטס מיסז'ניקוב: אני לא יודע את מי שיכנעת פה- -

חיים כץ: אני יוצא מהישיבה, אני לא מוחא נגדך – יש לי הצבעה בוועדת הכנסת.

סטס מיסז'ניקוב: אני רוצה להזכיר משהו – לפני שאדבר על המהות, אני גם אדבר על הדרך.

סטס מיסז'ניקוב: כל אחד מחברי הכנסת מוביל פה יוזמה בהיותו חבר כנסת, חבר ועדה.

סטס מיסז'ניקוב: אני הובלתי את היוזמה הזו של שווי השימוש ברכב לפני שהייתי יושב ראש ועדה.

סטס מיסז'ניקוב: גם דיברתי עם היושב ראש הקודם והוא ידע שאני נגד העלאת שווי שימוש רכב במתכונת הקודמת, והייתי ממשיך להוביל את הדרך, גם אם לא הייתי מתמנה ליו"ר ועדת הכספים.

סטס מיסז'ניקוב: רצה הגורל, והתמניתי לתפקיד.

סטס מיסז'ניקוב: עצם האקט הזה צריך למנוע ממני להמשיך ולטפל בליסינג?

סטס מיסז'ניקוב: לא, להפך.

סטס מיסז'ניקוב: זה נתן לי כלים אחרים לטפל בנושא הזה ביתר שאת.

סטס מיסז'ניקוב: אני הגעתי להסכם, וכמו שכל אחד מכם כשהוא מוביל יוזמה ומגיע להסכם – מציג אותו ומצביע עליו, ומשכנע את החברים לתמוך.

סטס מיסז'ניקוב: כך גם אני הגעתי לאותו הסכם.

סטס מיסז'ניקוב: הייתי מגיע לאותו הסכם גם אם הייתי חבר רגיל בוועדת הכספים.

סטס מיסז'ניקוב: היה לי יותר קשה, והגעתי לסיכום הזה בתור יושב רא.

סטס מיסז'ניקוב: אבל היוזמה הזו היתה שלי ושל אחרים שהתרעמו כבר מההתחלה על העלאת שווי השימוש ברכב, שהיתה לא פרופורציונלית.

סטס מיסז'ניקוב: לכן, כל סדרת החינוך הזו היא לא רלבנטי.

סטס מיסז'ניקוב: דבר נוסף – אני לא יודע אם הוא שכנע מישהו שאון מדרגות המס לא נוגעות לשכבות הביניים.

סטס מיסז'ניקוב: אני רוצה להזכיר לכל אחד: 90% - - מדרגות המס לא מחזיקים ברכב צמוד, והריווח של מדרגות המס חל על כולם – גם על אלה שמחזיקים רכב, שזה 10%, וגם על אלה שלא מחזיקים.

סטס מיסז'ניקוב: אני נלחמתי על אותם 10%.

יצחק וקנין: אני לא רואה שינוי מהותי בין ההצעה הקודמת להצעה הזו.

סטס מיסז'ניקוב: שאנחנו מרווחים את מדרגות המס ל- 90% מאלה שלא מחזיקים רכב, והנטו שלהם רק גדל,מ – 200 עד 350 במשך שנתיים.

סטס מיסז'ניקוב: .

סטס מיסז'ניקוב: אלה שמחזיקים רכב צמוד, הנטו שלהם ייפגע פחות גם בגלל רווח מדרגות המס, וגם בגלל שהפחתנו את נטל העלאת שווי השימוש ברכב מההצעה המקורית, וגם פרסנו אותה לאורך השנים.

סטס מיסז'ניקוב: לכן, כל מה שאתם אומרים, שהטבלאות לא השתנו – זה לא נכון.

סטס מיסז'ניקוב: צריך רק לקרוא.

סטס מיסז'ניקוב: אני חושב שהמודל הזה הוא הכי נכון.

סטס מיסז'ניקוב: אף אחד לא ישכנע אותי שאפשר היה להגיע לסיכום אחר.

סטס מיסז'ניקוב: מי שחושב שיש פה משחק על סכום אפס – פשוט מרמה את עצמו ואת כל אלה שנמצאים פה, אם הם באמת רוצים להאמין בזה.

חיים אורון: אני, בהבדל מחיים כץ, אצביע בעד שתי הרפורמות.

חיים אורון: הנושא היחידי שיש לי בעיה אתו – אני מבין את המניעים, אבל הם לגיטימיים לחלוטין.

חיים אורון: אני הייתי בעד ריווח מדרגות המס לשכבות הביניים גם אם לא היה שווי שימוש ברכב.

חיים אורון: לפי דעתי היו מקורות, והמקורות לא נמצאו בשווי שימוש ברכב אלא נמצאו במדרגות המס הגבוהות.

חיים אורון: לא היה צריך להוריד מ- 50 ל-48 והיו לכם מקורות.

חיים אורון: גם בעבר.

חיים אורון: אני חושב שזה שבאיחור מתקנים את מדרגות המס לשכבות הביניים זה מהלך חיובי.

חיים אורון: זה נכון, וחשוב, וחבל שעושים אותו - - אני הצעתי כל השנים לרווח את מדרגות המס פחות או יותר בפרמטרים הללו, עד המדרגה של ה – 35%, כי היא עיכבה באמת את שכבות הביניים.

חיים אורון: אגב, אם היה מודל שהיה מגיע ל – 20 אלף שקל לא הייתי נופל מהכסא, אבל אני מבין שהמדרגות לא בנויות לפי מתמטיקה של מספרים עגולים.

חיים אורון: אז פה זה הולך עד 16,380.

חיים אורון: בסדר.

חיים אורון: עם השנים זה קצת עולה, אז זה יגיע לאזור של ה- 20 אלף, ומהבחינה הזו אני חושב שזה נכון.

חיים אורון: זה נושא אל"ף.

חיים אורון: יש נושא ב"ית – שווי שימוש ברכב.

חיים אורון: הוא בא לתת תשובה על דבר אחר.

חיים אורון: נוצר עיוות מס.

חיים אורון: קשה להגיד את זה, כולנו ניהנים מזה.

חיים אורון: נוצר עיוות מס לאורך שנים, ומי שמסתכל על הטבלאות רואה את העיוות הזה.

חיים אורון: הוא הולך וגדל ככל שהרכב יותר יקר.

חיים אורון: לכן, אני חושב שהמהלך שהוצע והעובדה שהוא מדורג, והעובדה שהוא איטי – אני חושב שהוא מהלך נכון.

חיים אורון: ידידי, חבר הכנסת וקנין – מי שנמצא ב- 15 אלף שקל בשנה הקרובה מקבל 840 שקל תוספת בגין הטבות מס, ונגיד שהוא בקבוצה 2 – עלה לו שווי השימוש ברכב ב- 270.

חיים אורון: זו התמונה, ואני יכול לצעוק עד מחרתיים.

חיים אורון: זה עלה מ-1,330 - וחבל שלא שמתם פה את המספרים של המצב היום.

חיים אורון: ולכן זה עולה ל – 1,530 - - 200 שקל, בעוד שהפער הוא יותר קטן מכפי שהיה בהתחלה.

בועז סופר: באיזה טבלה אתה מחזיק?

מירב תורג'מן: הטבלה של השר.

חיים אורון: אני אומר שהמכה יותר מדורגת –אני לא מקבל את זה שהרווחנו פה 2 מיליארד ואנחנו מחלקים שם 3 מיליארד.

חיים אורון: הרווחת פה עוד 2 מיליארד כי היה צריך לתקן את עיוות המס.

חיים אורון: צריך לרווח את מדרגות המס של שכבות הביניים, כי צריך כבר הרבה שנים.

בועז סופר: אני מתנצל, הכל נכון, פשוט – הטבלאות עם הנטו, בדיוק את הסכומים – הכנו, וזה לא הגיע.

חיים אורון: אני חישבתי.

חיים אורון: לכן, בהמשך לשאלה שאני שואל – האם החשבון שלי הוא נכון.

חיים אורון: לקבוצה 1, בסוף התקופה, העליה היא ב- 91%.

חיים אורון: לקבוצה 2 בסוף התקופה העליה היא 84%.

חיים אורון: לקבוצה 6 – 76%, זה חשבונות שעשיתי פה עכשיו, ויכול להיות שטעיתי.

חיים אורון: אני לא מבין למה זה פחות.

בועז סופר: הכנו, אבל זה לא הגיע, זה הכל.

חיים אורון: אני לא מבין למה זה פחות.

חיים אורון: זאת אומרת – אם לקבוצה 1 העליתם ב- 91%, ואם זו המדרגה - תלכו across the way.

חיים אורון: איזה סיבה יש בשינוי הזה?

חיים אורון: זה שנוסע בקבוצה 7 ברכב שבטח עולה 300 אלף שקל –הוא צריך לקבל מכם הטבה יותר גדולה או פחות ממי שנוסע בקבוצה 1, 2?

חיים אורון: למה לקבוצה 2 – 84% ולקבוצה 6- 76%.

חיים אורון: אני אומר דבר פשוט – הלכתם ברפורמה, היא נראית לי נכונה.

חיים אורון: אגב,

חיים אורון: סמדר אלחנני מציעה לנו לבטל את כל הקבוצות, כי הגדרת הקבוצות - -

בועז סופר: מקבלים את ההצעה, זה ייושם מינואר, 2009.

חיים אורון: אז תעשו גם את האחוזים אחידים שלא יהיה פה שיקול.

בועז סופר: קיבלתי את זה.

בועז סופר: אי אפשר להגיד – בואו ותעשו משהו כירורגי בקבוצה 2, שזה המסה, ואז להתפלא שזה לא יוצא אחיד.

בועז סופר: אנחנו התלבטנו האם לעשות משהו אחוזי, שקלי וכו'.

בועז סופר: בסופו של דבר החלטנו ללכת לפי עלויות בפועל.

בועז סופר: העובדה שהתפשרנו בקבוצה 2 – אין שום בעיה.

בועז סופר: לכן זה לא יוצא אחיד.

בועז סופר: בעיניי, להעלות או אחוזי לכולם או שקלי לכולם – זה לא נכון.

בועז סופר: אנחנו בדקנו לפי התחשיבים בפועל.

בועז סופר: לכן יצא לנו אחוז לא אחיד.

בועז סופר: להגיד לך שאם - -מתעקשים להעלות לכולם ב- 80% זה היה כזו קטסטרופה?

בועז סופר: –לא.

בועז סופר: אבל אנחנו ניסינו ללכת לפי - - רק ברשותך – אני אומר, בגלל שהטבלאות לא לפניכם – אנחנו הסתכלנו על הנטו.

בועז סופר: כפי שאמר היושב ראש.

בועז סופר: מה שעשינו – זה להעלות, מצד אחד, את השווי בפחות,

בועז סופר: משמעותית בעיניי – ממה שהיה במקור, 300 שקלים זה לא מבוטל, - ושמנו את הדגש, כמו שאמרה חברת הכנסת יחימוביץ, ולכן – אותם מיליארד שקלים נוספים, מעבר למקור הפנימי שנובע משווי שימוש, הושם בין 7,600 ל- 16,000 שקלים.

בועז סופר: השורה התחתונה היא פשוטה: תסתכלו על הנטו.

בועז סופר: רכב מקבוצה 2, שזה הרכב השכיח פחות או יותר, במדינת ישראל, ואם נסתכל על אותם 75% שנמצאים בין 7,600 וכ-16,000 שקלים - מדובר בפגיעה של בין 140 ל-200 שקלים.

בועז סופר: בסוף המהלך, ב- 2008, כולם מקבלים תוספת לנטו.

חיים אורון: זה פגיעה ביחס לעצמו, זה לא פגיעה ביחס לשכיר שהוא חסר רכב צמוד.

חיים אורון: יש פה שתי השוואות.

בועז סופר: העובדה שצמצמנו את הפער ואמרנו, לצורך העניין - - אם היו לנו עוד כמה מיליארדי שקלים עודפים, יכולנו להגיע למצב שלמי שיש רכב צמוד – בכלל לא נפגע בשום דבר.

בועז סופר: הברוטו עולה, אבל הנטו לא זז בכלום, אבל זה שאין לו רכב צמוד – ייהנה יותר מההפחתה.

בועז סופר: בקטע הזה הייתי יכול לשמור על היחסיות.

בועז סופר: לכן אפשר היה להעלות רק למי שיש רכב צמוד, ולא להוריד לאחרים, אני מדבר על הנטו - או לעשות את הביניים, וכל זה כמובן – מקור תקציבי, ולכן, בסוף התהליך, בנטו, אנחנו מדברים על בין 140 ל- 200 שקלים.

בועז סופר: העובדה שמדובר בפגיעה ביחס לעצמו היא נכונה, אבל אני מקווה שאין טענות שהורדנו לאחרים, שזה בסדר גמור.

בועז סופר: כל אדם – יש לו 4 שנים לבחור האם להישאר בהסדר, או לעבור לרכב באחזקתו שלו עם החזר הוצאות מלא מהמעביד.

בועז סופר: זה אינדיבידואלי.

בועז סופר: לא בכדי זה יצא קר 140-200 שקלים.

בועז סופר: זה בסוף התהליך.

בועז סופר: כלומר, ב-2008 כולם בפלוס- למי שיש רכב צמוד, כי ואתה פריסה שהגענו אליה, אותו הסכם שאמר שיש שינוי מבני – ואז נוריד בשנתיים ונעלה ב-4.

בועז סופר: אם זה שינוי מבני, אז בסדר, יתפרס יותר, אין בעיה.

בועז סופר: התוצאה היא שב-2008 כולם מקבלים תוספת.

בועז סופר: אין פה שאלה, אלה העובדות.

בועז סופר: לבוא ולגעת בקבוצה 2 – גם זו תולדה של פשרה.

בועז סופר: זה מה שעשינו.

בועז סופר: כיוון שזו שאלה של הוצאות קבועות ומשתנות, אז אני לא יכול לעשות את זה אחיד, אבל תאמין לי שזה לא קריטי.

בועז סופר: מכיוון שהיתה פשרה על קבוצה 2 התפשרנו גם על קבוצה 1 וגם על קבוצה 3, כדי לא ליצור מצב שאו שהם קרובים לאמות המידה או רחוקים מדי.

בועז סופר: לכן הורדנו בקבוצה 1, מעבר.

בועז סופר: הבנו שצריך ללכת על קבוצה 1, למרות שהיא מינימלית.

שלי יחימוביץ': זה היה בעקבות הקולות שנשמעו כאן, בוועדה.

בועז סופר: בוודאי.

שלי יחימוביץ': כלומר – הלכתם לקראתנו.

בועז סופר: עבדנו מאד קשה על זה.

סטס מיסז'ניקוב: זה לא פייר, חברת הכנסת יחימוביץ.

סטס מיסז'ניקוב: זו הערה לא הוגנת.

שלי יחימוביץ': אני מבקשת ממך להפסיק להעיר לי על כל דבר שאני אומרת.

שלי יחימוביץ': מדי פעם, כחברת הכנסת, יש לי זכות להעיר הערות ביניים.

סטס מיסז'ניקוב: אבל אין לך זכות לזלזל.

שלי יחימוביץ': אני לא מזלזלת.

סטס מיסז'ניקוב: זה השתמע.

בועז סופר: אחת מהטענות שנשמעו זו העבודה שקבוצה 2 היא רחבה מידי וקבוצה 1 היא מעט ריקה.

בועז סופר: לכן, מה שעשינו – בעקבות הערות, בין היתר של עובדים עם רכב צמוד שאמרו:

בועז סופר: תנו לנו אפשרות לקבל רכב גם מקבוצה 1.

בועז סופר: כדי לעשות את זה, ולא לעשות צחוק, לא מעצמנו ולא מהוועדה היינו צריכים לעשות שני דברים: גם להרחיב את קבוצה 1, שלא תהיה ריקה, כדי שיבואנים יוכלו להציע שם היצע יותר גדול, ומצד שני – להוריד את שווי השימוש כדי לפתוח מדרגה סבירה בין קבוצה 2 לקבוצה 1.

בועז סופר: לכן זה במשולב.

בועז סופר: אני מקבל את ההערה שצריך לעבור למשהו ליניארי.

בועז סופר: זה מורכב ביותר, וברשותך- לא נכנס לזה.

בועז סופר: זה יבוא על שולחן הוועדה במהלך 2008.

בועז סופר: היעד שלנו הוא 2009.

בועז סופר: אני מבקש כרגע לא לדון בזה כי זה מאד מורכב ומאד מסובך, לא נצא מזה.

בועז סופר: בסופו של יום, אותם 3,2 מיליארד שקלים הולכים, אכן, לשכבות הביניים, זה בסדר גמור.

בועז סופר: אמר חבר הכנסת אורון שהיינו יכולים לא להוריד למעלה.

בועז סופר: ואז, זה היה כמו פירמידה – כל אחוז למטה עולה לי הרבה יותר מאחוז למעלה.

בועז סופר: והלמעלה, בעצם, לא נתן שום דבר עודף.

בועז סופר: אנחנו בעצם יוצרים מצב שבו – עד 15 אלף שקלים אנחנו ממצים את ההטבות, או את הפגיעה, ומ – 15 אלף שקלים זה יציב.

בועז סופר: כלומר, אדם שמרוויח 30-50 אלף שקלים, הנטו שלו לא גדל ביותר מאשר מי שמרוויח 15 אלף שקלים.

בועז סופר: יצרנו מצב שזה מתייצב ב- 20אלף שקלים.

בועז סופר: לא הגדלנו.

בועז סופר: התוצאה, בסופו של יום, היא שבסך הכל גדל הנטו באופן משמעותי למי שאין לו רכב צמוד, וקטן הנטו – ב- 140 עד 200 שקלים, זו לא ממש פגיעה דרמטית, מדורג על פני 4 שנים.

בועז סופר: למה 4 שנים?

בועז סופר: במקרה הזה אמר היושב ראש- אדם נכנס היום להסכם, והסכם שכיח עם חברות הליסינג הוא ל – 3 שנים.

בועז סופר: למעשה, יצרנו מצב שבו אדם שנכנס היום יש לו 4 שנים להחליט אם לצאת או לא.

בועז סופר: גם אם נאשר היום, וגם אם אדם יחתום היום על הסכם – אין בעיה.

בועז סופר: לכן לפריסה הזו יש משמעות, וגם בעינינו.

חיים כץ: ואם היום הוא רוצה לוותר – הוא ישלם קנס.

סטס מיסז'ניקוב: רק נכנסת, ולא שמעת מה הוא אמר קודם.

סטס מיסז'ניקוב: תן לו להשלים את המשפט.

חיים כץ: - -הוא פורס את התיאוריה - -

סטס מיסז'ניקוב: הוא נתן פה הסבר מאד ממצה.

סטס מיסז'ניקוב: אתה היית בוועדת הכנסת.

סטס מיסז'ניקוב: אז תן לו להשלים.

בועז סופר: אני לא מבין למה אדם צריך לצאת, לפחות ד 2008, כשהוא מקבל תוספת לנטו.

חיים כץ: כי אם הוא ייצא- הוא יקבל נטו יותר גדול.

בועז סופר: אז שייצא.

חיים כץ: אבל אתה נותן לו קנס.

בועז סופר: אבל אנחנו לוקחים 4 שנים.

בועז סופר: הדיון יכול להימשך עד אין סוף.

בועז סופר: אני חושב שלהציע פרידה של 4 שנים זה יותר מהוגן, כי בממוצע, אדם נמצא בחוזה של ליסינג – שנה וחצי.

בועז סופר: ככל שהזמן עד סוף התקופה מתקצר – הקנס קטן.

בועז סופר: ואנחנו אמרנו – קחו 4 שנים.

בועז סופר: זה לא להיות נדיבים, זה להיות הגונים, כי אני מבין שהיה פה הסדר – לקוי או מעוות, תקראו לזה איך שתרצו.

בועז סופר: אז כשמתקנים, לא צריך לשפוך את התינוק עם המים, וזה לגיטימי.

בועז סופר: לכן, אני לא חושב שעשינו גדולות ונצורות, אבל במקרה הזה לתת 4 שנים – חשבתי שגם 3 שנים זה בסדר.

בועז סופר: בעיניי זה בסדר גמור.

בועז סופר: אני אומר גם את המספר שהוא בעינינו הכי חשוב, המספר של מה קרה למשקי הבית – מרבית משקי הבית שיש להם רכב צמוד ייהנו, כי הפגיעה במי שיש לו רכב צמוד, באותו בן או בת זוג לעומת התוספת – אני מדבר, ברשותכם, על משקי הבית, שבהם אף אחד לא מרוויח שכר מינימום, אלא על אלה שיש להם רכב צמוד.

בועז סופר: זה אותם משקי בית שמרוויחים – כיחידים, בין 7,000 ל- 5,000 - כולם מרוויחים.

בועז סופר: אפשר לסובב את זה איך שרוצים – אני מאחז או לא מאחז עיניים.

בועז סופר: אלה המספרים.

בועז סופר: אני לא רואה את הסיבה, את הדרמות שיווצרו פה שאם משק בית מסתכל על האורגן השלם ואומר – יש לי רכב צמוד אחד ורכב אחר שהוא לא צמוד, או שאין עוד רכב, ובסך הכל הכללי יש תוספת לנטו- יבחרו לצאת או לא, גם אם הרכב הצמוד נישאר, הוא מקבל תוספת לנטו.

בועז סופר: זה לא היה קורה אם לא היו שמים את המיליארד שקל העודפים - -

חיים כץ: הוא מקבל תוספת לנטו בלי שום קשר לרכב.

בועז סופר: אם אתה רוצה להאמין שנגיד שנפחית 3,2 מיליארד שקל ולא נעלה את שווי השימוש – אתה טועה.

חיים כץ: עשית את זה ב- 2005 בחקיקה, בלי שום קשר.

חיים כץ: אני שמעתי את שרי האוצר שהם רוצים להוריד את מס ההכנסה, בלי שום קשר.

בועז סופר: אדוני, זו החלטת ממשלה - -

יעקב ליצמן: זו לא היתה החלטת ממשלה - -

בועז סופר: אפשר לקרוא בכתובים החלטת הממשלה דיברה על העלאה של 2,5 מיליארד שקל בנטל על השווי, והפחתה של 2.5 מיליארד שקל בהפחתת המסים.

בועז סופר: בסופו של תהליך - -

יעקב ליצמן: זה שתי החלטות.

קריאה: זו אותה החלטה.

בועז סופר: יש מכלול אחד שלם.

בועז סופר: הצעת החקיקה היא אחת.

יעקב ליצמן: אתה יודע שאני צודק.

בועז סופר: לא ידעתי שאתה צודק.

בועז סופר: כנציג משרד האוצר אני אומר: אפשר לא לאהוב את המהלך שעשינו.

בועז סופר: בעינינו זה בדיוק חלוקה שוויונית של נטל המס, לבוא וגם לקיים.

בועז סופר: לעשות מהלך רק בתחום השווי ומהלך רק בתחום המסים – בעינינו זה פספוס.

חיים כץ: למה במדרגת שכר אחת קפצת ל- 2009 ולא עשית בקו אחד עם 2008?

חיים כץ: מ- 11 ל-16, ב-2008 לא עשית ירידה.

בועז סופר: הסבר פשוט – כיוון שהסיכום היה שההורדה תהיה במשך שנתיים, היינו צריכים לקחת 3,2 מיליארד שקל ולהחליט איך אנחנו פורסים על פני שנתיים.

בועז סופר: מה שעשינו – בקירוב, אלה המספרים: כ-2,1 מיליארד שקלים הורדנו ב- 208 אבל בחרנו להוריד את נקודות האחוז במדרגה התחתונה.

בועז סופר: זה לא אומר שזה לא משפיע למעלה.

בועז סופר: זה משפיע, כמובן, כי זו הפירמידה.

בועז סופר: את היתר, של כ- 1,1 מיליארדי שקלים אנחנו עשינו ב- 2009 שזו היתרה, שחלה על הכל.

בועז סופר: אבל זה עניין פיסקלי.

בועז סופר: אם היינו יכולים, אז היינו מורידים את הכל בשנה אחת.

בועז סופר: זה הכל.

חיים אורון: אבל אתם מורידים - -

בועז סופר: לא מורידים לו כלום.

חיים אורון: מורידים לו למעלה, זה משפיע גם עליו.

חיים אורון: מורידים לו ב- 7,600, מורידים לו ב- -

חיים כץ: זה האחד שמסבסד את כל התוכנית.

חיים כץ: ב- 7,000 אף אחד לא מקבל אוטו.

בועז סופר: אני עוד לא ראיתי אדם שנכנס לפרסומים שלנו באינטרנט, מסתכל על 12,000 שקלים, ומסתכל על מה שיעורי המס.

בועז סופר: הוא מסתכל מה ההשפעה בנטו.

בועז סופר: אז מבחינתו אני יכול להוריד בין אפס ל- 4, בין 4 ל-7, בין 7 ל-11.

חיים כץ: אתה אמרת שפרסת את הרכב ל- 4 שנים ואת המס לשנתיים.

חיים כץ: אז תגיד: פרסתי את המס לאלה שאין להם רכב לשנתיים, ולאלה שיש רכב – אני מתחיל לפרוס ב-2009.

חיים כץ: תשים את הדברים כמות שהם.

חיים כץ: אל תייפה את הדברים.

חיים כץ: אנחנו צריכים לקבל החלטות?

חיים כץ: שים את הדברים כמות שהם.

בועז סופר: אני לא יודע איך לשים את הדברים יותר מכפי שהם.

בועז סופר: יש פה את הטבלאות הכי מפורטות שאפשר.

בועז סופר: אני לא יודע לשים את הדברים אחרת.

סטס מיסז'ניקוב: חבר הכנסת כץ, אם יש טענות קונסטרוקטיביות – אם יש בעיה עם אחוז פה, אחוז שם בתוך הטבלאות, תציין את זה.

סטס מיסז'ניקוב: אל תזרוק סתם דברים.

סטס מיסז'ניקוב: הכל ברור פה, אפשר להסכים או לא, אבל להגיד שזה לא ברור?

סטס מיסז'ניקוב: נמשיך – חבר הכנסת אלקין?

סטס מיסז'ניקוב: חסר.

סטס מיסז'ניקוב: חבר הכנסת וקנין?

סטס מיסז'ניקוב: לא נמצא.

סטס מיסז'ניקוב: חברת הכנסת יחימוביץ.

שלי יחימוביץ': אני אומר בקצרה – הדברים נאמרו פה שוב ושוב.

שלי יחימוביץ': אני מכבדת את העובדה שעשיתם מקצה שיפורים.

שלי יחימוביץ': באופן עקרוני, לפי השקפת עולמי, הייתי מתנגדת להטבת מס לקבוצה מסוימת כשקבוצה חלשה יותר לא מקבלת את אותה הטבת מס.

שלי יחימוביץ': אני גם מתנגדת למגמה האובססיבית של מסלול הטבות חלופי להטבות שידענו בעבר, מסלול הטבות חלופי של הטבות במס והוא קורה כאן בכל מקום.

שלי יחימוביץ': בגלל הקשיחות במסגרת התקציבית יש תמריץ מתחזק והולך לפצות גם פרטיים וגם מפעלים דרך מסלול המס.

שלי יחימוביץ': אנחנו רואים את זה בעידוד השקעות הון, שעוברים למסלול המיסויי, אני רואים את זה ברפורמה במס, ואנחנו רואים את זה בהצעת חוק מס הכנסה שלילי.

בועז סופר: למה?

בועז סופר: להפך, זה תקציבי מלא.

שלי יחימוביץ': העלאת שכר המינימום זה תקציבי מלא.

שלי יחימוביץ': באופן כללי עברנו למסלול המיסויי כתחליף לתפקידה של המדינה, למה?

שלי יחימוביץ': – מפני שזה, לעתים קרובות, לא נחשב פגיעה באיזון התקציבי וזה מגיע כאילו ממקור אחר.

שלי יחימוביץ': אז אני מתנגדת לזה.

שלי יחימוביץ': אני חושבת שזה קרה בלית ברירה, משום שבמדינה מתוקנת, למשל – מפעל שתורם למדינה, מעסיק עובדים ומעודד את התעשייה, צריך לקבל מענק ולא הטבות במסלול המיסויי בלבד.

שלי יחימוביץ': המסלול הזה בסופו של דבר יוצר אפליה כי הוא מיטיב עם אלה שיש להם אפשרות בכלל לשלם מס.

שלי יחימוביץ': עד כאן בהיבט העקרוני, וכאן, לכאורה, אנחנו מדברים בדיוק על אותו דבר, ואנחנו רואים את הדברים עין בעין.

שלי יחימוביץ': אבל אותי מטריד שבפועל, הקונספט הזה, האידיאולוגיה הזו – משתבשת כזה נוגע למעמד הביניים.

שלי יחימוביץ': במדינה מתוקנת הייתי אומרת לך שאני בעד הרפורמה בשווי שימוש.

שלי יחימוביץ': אנחנו לא במדינה מתוקנת, אנחנו נמצאים באטמוספירה שבה מעמד הביניים הולך ונפגע כל הזמן.

שלי יחימוביץ': יש לו פחות ביטחון תעסוקתי, מפטרים אותו בהמוניו ומביאים עובדי קבלן, או שהוא, לחילופין, גולש ממעמד הביניים למעמד העניים.

שלי יחימוביץ': אנחנו רואים פגיעה חמורה ביותר בכושר ההתארגנות, בזכות ההתארגנות של העובדים האלה.

שלי יחימוביץ': אנחנו רואים השתעבדות מוחלטת שלהם לתשלומים על חינוך אלטרנטיבי ועל רפואה אלטרנטיבית, כיוון שהמדינה נסוגה פה כדי להקטין את מסגרת ההוצאה, גם בחינוך וגם בבריאות.

שלי יחימוביץ': לכן, באטמוספירה הזו, של פגיעה במעמד הביניים, של כרסום בו, הקטנה שלו, של זליגה שלו למעמדות הנמוכים, אני מתנגדת לכל רפורמה מהסוג הזה, וגם אני תוהה על המוסר הכפול כאן – נכון שהאתוס שלכם, ברשות המסים, שונה מהאתוס של אנשי אגף התקציבים.

שלי יחימוביץ': אנשים שונים, השקפת עולם שונה.

שלי יחימוביץ': אבל אני לא יכולה שלא להסתכל עליכם כעל ישות אחת, ואז אני מתקשה להבין את המוסר הכפול הזה.

שלי יחימוביץ': מצד אחד – את הדבקות ההולכת וגוברת במסלול המיסויי, ומצד שני - החתירה לשוויון – פתאום יש כאן חתירה לשוויון.

שלי יחימוביץ': כאן, בסעיף הספציפי הזה תשיג את השוויון הקוסמי במדינת ישראל?

שלי יחימוביץ': אז לא.

שלי יחימוביץ': כאן אני נגדך.

שלי יחימוביץ': אנחנו עומדים עכשיו בפני ברירה דומה בשב"נים.

שלי יחימוביץ': גם, לכאורה, לפי השקפת עולמי, הסעיף הזה לא נכון לשים אותו בחוק ההסדרים, אבל בפועל זה לקחת מ- 75% מהמבוטחים זכויות שהם כבר רכשו לעצמם על פי חוק, בלי לפצות באמת את העניים בסל התרופות.

שלי יחימוביץ': אז זה כל הזמן לקחת.

שלי יחימוביץ': זה חייב להיות משוואה- לקחת ולתת.

שלי יחימוביץ': המשוואה הזו לא מתרחשת בתוך הקוביה הזאת של שווי שימוש, היא מתרחשת במישור הרבה יותר רחב, ושם אתם לא נמצאים.

סטס מיסז'ניקוב: איפה נמצא מעמד הביניים, לדעתך?

סטס מיסז'ניקוב: רק בקרב אלה שמחזיקים ברכב?

שלי יחימוביץ': לא.

שלי יחימוביץ': ברור שלא.

שלי יחימוביץ': בוא נגיד שרוב אלה שהרפורמה הזו נוגעת אליהם נמצאים במעמד הביניים וכמובן שלא מעניין אותי אלה שמקבלים רכב צמוד שעולה בסביבות - -

סטס מיסז'ניקוב: את מסכימה אתי שרק 10% מכולם, מכל מי שאנחנו מדברים עליהם לגבי אותן מדרגות מס שאנחנו מרווחים, מחזיקים ברכב צמוד.

סטס מיסז'ניקוב: זה נתון, אי אפשר להתווכח עם זה.

שלי יחימוביץ': מה זה משנה?

סטס מיסז'ניקוב: כי ברגע שאנחנו מבצעים את שתי הרפורמות האלה, אנחנו מבצעים אותם קודם כל - -

שלי יחימוביץ': שינית את עמדתך ואתה בעד שווי שימוש?

חיים כץ: ודאי, הוא סגר את זה, זה סידור סגור.

חיים כץ: אנחנו עכשיו תפאורה להצגה.

שלי יחימוביץ': תעדכן אותנו.

סטס מיסז'ניקוב: עדכנתי, את פשוט איחרת.

סטס מיסז'ניקוב: ויותר מזה- גם בישיבות קודמות.

סטס מיסז'ניקוב: יש נייר מסוכם עם האוצר, והוא נמצא לפניך.

שלי יחימוביץ': אני לא מפקפקת בזה שחלו שיפורים בהצעה.

שלי יחימוביץ': אמרתי את זה - -

סטס מיסז'ניקוב: אני שואל אותך שאלה מקצועית, לא קנטרנית: 90% מאלה שלא מחזיקים רכב צמוד ניהנים מריווח מדרגות המס, מתוספת - -.

סטס מיסז'ניקוב: תסכימי אתי שרוב אלה שניהנים מריווח מדרגות המס הם ממעמד הביניים.

שלי יחימוביץ': למה לקשור בין הדברים?

סטס מיסז'ניקוב: מה לעשות?

סטס מיסז'ניקוב: יש לנו שתי השקפות עולם שונות.

סטס מיסז'ניקוב: שלך – יותר סוציאליסטית ושלי יותר של שוק חופשי.

סטס מיסז'ניקוב: את מדברת על כך שצריך לפרוץ את המסגרת התקציבית ולהעביר מהכנסות להוצאות ולהגדיל את ההוצאה הציבורית.

סטס מיסז'ניקוב: אני פחות מגובש - -

חיים אורון: זה לא שייך לפה.

סטס מיסז'ניקוב: זה שייך, כי מה שאומרת חברת הכנסת יחימוביץ – שאפשר לקחת 3,2 מיליארד שקל, יש מאין - -

חיים אורון: נכון.

קריאות: - - -

סטס מיסז'ניקוב: אבל להגיד שמעמד הביניים נפגע מהרפורמה הזו זה פשוט קצת לעוות את הענייני, כי בנטו – 90% ממעמד הביניים רק מרוויח, ו- 10% מפסידים פחות ממה שהיו מפסידים בהצעה המקורית.

שלי יחימוביץ': זה כאשר אתה קושר בין הדברים.

שלי יחימוביץ': יכולנו להפריד.

סטס מיסז'ניקוב: החיים זה לא שחור ולבן.

שלי יחימוביץ': אתה קושר כאן בין שני דברים.

שלי יחימוביץ': אני לא מוכנה.

שלי יחימוביץ': אגב, אנחנו לא בחוק ההסדרים, אנחנו בחקיקה רגילה, למה כופים עלינו את החבירה הזו בין שני הדברים שלא קשורים אחד בשני?

קריאה: זו הצבעה נפרדת.

קריאה: אפשר להצביע על כל דבר בנפרד.

חיים אורון: זה יבוא בהצבעות נפרדות וכל אחד יוכל להצביע איך שהוא רוצה, אבל אני חושב שהעיוות בין 10% מהשכירים בדרגות הביניים ובין 90%, שעולה 2,5 מיליארד שקל, כשנתח ענק מתוכו בא ממדרגות 4,5 , 6 ו – 7 של הרכב, שאין לי שום סיבה בעולם לתת להם את זה, הוא עיוות יותר גדול בעיניי מאשר נושא אחר.

קריאות: - - -

חיים אורון: חלק גדול מה – 2.5 מיליארד שקל שאתה מדבר עליו הולך למדרגות 4,5,6 ו-7, שאני לא רואה סיבה בעולם לתת לו הקלת מס קטנה.

חיים אורון: לכן, הוויכוח הגדול בינינו היה על מדרגה 1,2, ו-3.

חיים אורון: במדרגה 2 הם עשו מהלך מרחיק לכת ופתרו את הבעיה, נכון - במסלול שאני הייתי בעדו גם בהקשר אחר, בלי קשר לזה.

חיים אורון: אני הייתי בעד - - מדרגות המס ביום ראשון, ובעד תיקון העיוות בשווי שימוש ברכב, ביום חמישי.

חיים אורון: לא שייך אחד לשני.

חיים אורון: אבל אם היום אני צריך להצביע לגופו של עניין בעד הריווח במדרגות המס, שאני חושב שיש פה עיוות של חלוקת כסף למי שאני לא רוצה לחלק לו כסף, נכון שבתוך הקבוצה הזו יש גם קבוצה מספר 2 ו-3.

חיים אורון: תבדוק את המספרים ותראה ש- 4,5,6 ו-7 – שם ההטבה היא בשמיים.

חיים אורון: למה שתיתן אותה?

חיים אורון: אני רוצה להבין פעם אחת למה מנהל חברה שלא ישלם את מלוא שווי השימוש ברכב שלו, ולמה את זה צריך לסבסד מהאלמנה ושבעת היתומים?

קריאה: - - שלא תגלם את זה, הוא לא ישלם בשום מצב.

קריאה: זה עלות שכר.

חיים אורון: אז אם ככה – אין מה לעשות, שום דבר.

חיים אורון: שלא יהיה מס הכנסה וכל אחד ישלם את מה שהוא רוצה.

חיים כץ: אתה יכול להגיד שלרכב 4 של הח"כים- שיעלה ל- 10,000 שקל.

חיים כץ: אני בעד.

סטס מיסז'ניקוב: לפני כמה ימים היית נגד.

חיים כץ: אם אנחנו מתיפייפים – שיעלה ל –10,000.

חיים כץ: הרי הח"כים פוחדים - -

בועז סופר: אני לא עשיתי תחשיב שפחד ממישהו.

בועז סופר: זה התחשיב הריאלי בעינינו.

חיים אורון: אתה באמת לא יודע שהמנגנון הזה, של שווי שימוש ברכב, עיוות את כל שיקולי השכר?

חיים אורון: אמרתי שאני, במפעל שאני יושב הראש שלו, מחלק רכב כשהשיקול המרכזי הוא שיקול מס.

חיים אורון: אני מרוויח בתור בעל מפעל.

חיים אורון: סליחה?

חיים אורון: למה על חשבונו?

חיים אורון: למה אני צריך לעגן את זה פה על חשבונו?

חיים אורון: בסוף, כשאתה אומר "על חשבונו" – אתה מתכוון למקורות של המס.

חיים כץ: זה לא על חשבונו.

חיים אורון: אני נגד כל הריצה הזו של הטבות מס שלא נפתרת בתקציב.

חיים אורון: פה נוצר עיוות.

חיים אורון: אגב, העיוות הגדול הוא בין שני שכירים.

חיים אורון: אחד – קיבל רכב צמוד, השני – לא.

חיים אורון: אחד משלם פי 4.

חיים אורון: למה?

חיים אורון: ובעל הבית מחליט למי נותנים את זה.

חיים כץ: אחזקת הרכב היא הפיקציה הכי זולה לבעל העסק.

חיים כץ: מאחר ואחזקת רכב לא נחשבת לשכר מינימום, היום עובד מתחיל לעבוד – הוא מקבל 3,835 שקל כשכר, ומקבל תוספת של 3,000 שקל לאחזקת רכב.

חיים כץ: למה?

חיים כץ: אין לזה רכיבים פנסיוניים, חוץ מ- 5% קופת גמל.

חיים כץ: זה לא נכנס למחיר שעות נוספות.

חיים כץ: יש פיקציה.

חיים כץ: זה זול לבעל הבית, זה רע לעובד.

חיים כץ: בשביל ה- 3,000 שקל הוא צריך להביא רשיונות רכב.

חיים כץ: הוא יכול לקנות רכב ב- 1,000 שקל שיש לו טסט וביטוח והוא אינו נוסע.

חיים כץ: ומסדרים לאותו עובד גם הסעה.

חיים אורון: זו לא דוגמה אופיינית.

חיים כץ: זה בדיוק מה שאמרת, תקשיב להמשך.

חיים כץ: עכשיו, מסדרים לעובד רכב צמוד.

חיים כץ: ברגע שאדם מקבל רכב צמוד הוא מוותר על ה – 3,000 שקל חוץ מהזקיפה.

חיים כץ: זאת אומרת, ההפרש הוא לא 780 שקל.

חיים כץ: ההפרש הוא 2,500 שקל – בין אחד שמקבל באותה דרגת שכר רכב ואחד שלא רוצה רכב.

חיים אורון: יש לו אופציה לקחת החזר הוצאות.

חיים כץ: זה כל מה שאמרת - -

קריאות: - - -

חיים אורון: אותו אחד- יש לו החזר הוצאות, יש לו מס יותר נמוך, ונגמר העניין.

חיים אורון: כל ההתלבטות כאן היא בין אותו אדם שגם משלם מס וגם מקבל רכב, וגם יש לו אופציה לרכב צמוד.

קריאות: - - -

חיים אורון: הוא יבחר מה הוא רוצה.

חיים כץ: ובועז סופר בקטע הזה אמר:

חיים כץ: כל אלה שבחרו לקבל רכב צמוד, - - -

קריאות: - - -

סטס מיסז'ניקוב: אמרתי היום שרוב המשלחות דיברו ואנחנו לא פותחים את הסבב.

סטס מיסז'ניקוב: יש פה כמה אנשים שהייתי רוצה בכל זאת לתת להם זכות דיבור.

יהודה טלמון: לגבי האופנועים שכן מחויבים – האם תהיה גם שם נכונות לעשות פריסה כמו שפרסתם ברכב?

אמנון כהן: הגיוני הדבר.

בועז סופר: אם זו בקשה שלך – היא התקבלה.

סטס מיסז'ניקוב: יש פה קבוצה של אנשים שאנחנו בשיחה עם בועז סופר החלטנו להחריג אותם מהעלאת שווי שימוש ברכב, וזה אותם מפקדי תחנות כיבוי והצלה שמשתמשים ברכבים משווי שימוש – לא בגלל שהם רוצים, אלא בגלל תנאי השטח, מחייבים אותם להשתמש ברכבים בשווי שימוש של 4,5 ו-6, והרכב הזה לא משמש אותם לצרכים אישיים.

בועז סופר: אני אציג: שווי שימוש – כשרוצים לדעת מה שווי שימוש, מתברר שכל מיני אנשים שעד היום שילמו מס כדין אבל אולי לא היו צריכים, מתברר שיש אכן מצב- זה נקרא רכב תפעולי.

בועז סופר: זה יכול להיות רכב כיבוי והצלה, זה יכול להיות רכב של קב"טים במועצות אזוריות, והמגוון הוא רחב – ובהם, בין אם תנאי השטח ובין אם הנחיות של משרד הביטחון קובעים שלמעשה - - ייעשה שימוש ברכב צמוד מקבוצות גדולות יותר.

בועז סופר: זה יכול להיות טנדר או ג'יפ.

בועז סופר: במקרה הזה, היכולת שלנו להתמודד עם זה באמצעות מערכת המס היא אפסית עד לא קיימת.

בועז סופר: הפתרון שנמצא במשרד האוצר זה בעצם נוהל שקיים אצל הממונה על השכר – ואני אומר שכל מי שכפוף לממונה על השכר, הנוהל חל עליו.

בועז סופר: יש כמובן תנאים וקריטריונים, שקובעים שאם אכן אדם במסגרת תפקידו נאלץ לנסוע ברכב מקבוצה גבוהה יותר – ושוב, לא סתם רכב פרטי מקבוצה גבוהה, אלא רכב ייעודי – טנדר, ג'יפ וכו' – אז הוא מקבל בעצם גילום.

בועז סופר: זה הפתרון.

בועז סופר: הפתרון הזה למעשה קיים.

בועז סופר: זה נוהל שאפילו הממונה על השכר, הנוכחי, אישר אותו בפברואר 2007.

בועז סופר: מתברר שהיו בעיות - -

אמנון כהן: מצאת דרך יצירתית.

סטס מיסז'ניקוב: בקיצור – מפקדי שירותי הצלה וכיבוי מקבלים גילום מעבר לרמת שימוש 2.

בועז סופר: זה לא שהרכב מקבוצה 5 – שילמו עליו מס שלא כדין, אלא שהנוהל מאפשר לקבל גילום בגין רכב מקבוצה 5 אם אכן מדובר ברכב בתפקיד.

סמדר אלחנני: למה בכלל נזקפת לו הטבה?

סטס מיסז'ניקוב: אנשים מכיבוי והצלה, מפקדי תחנות – מגלמים להם מעבר לשווי שימוש 2 - -

בועז סופר: התשובה העקרונית היא – כן.

בועז סופר: יש נוהל ברור – אם 5 ימי עבודה, 6 ימי עבודה, קבוצה 3 ל-5, 2 ל-4 וכו'.

בועז סופר: זה נמצא אצל היושב ראש.

סטס מיסז'ניקוב: התשובה היא – כן.

סמדר אלחנני: יש משהו שנקרא רכב צי – שלא מיוחס שמית לעובד.

סמדר אלחנני: אין בכלל זקיפה.

סמדר אלחנני: לכן אני לא מבינה את הטיעון הזה.

מיכל דויטש: הוא נוסע אתו הביתה.

בועז סופר: מפקדי כיבוי והצלה לא אמרו שהרכב לא צמוד.

בועז סופר: הם רק אמרו – אנחנו נוסעים הביתה,

סמדר אלחנני: זאת אומרת – יש להם שימוש פרטי?

בועז סופר: כן, רק השימוש הפרטי נעשה ברכב מקבוצה גבוהה יותר ממה שהיינו עושים.

בועז סופר: לא רוצים ג'יפ.

יעקב שני: אני מפקד תחנת ראשון לציון.

יעקב שני: הרכב שנמצא אצלנו הוא רכב שאסור בנסיעה של בני משפחה.

יעקב שני: זה רכב שאנחנו מחויבים להחזיק בו לצורך התפקיד.

יעקב שני: זה לא רכב שניתן להשאיר אותו בתחנה ולנסוע ברכב אחר, כי אנחנו בכוננות של 24 שעות.

אורית נוקד: יש עוד פטורים?

סטס מיסז'ניקוב: יש גם את הסוגיה של מורי נהיגה.

סטס מיסז'ניקוב: מי נמצא פה מטעם מורי הנהיגה?

אבי קרמר: יש פה שני דברים.

אבי קרמר: יש דבר אחד שנפלנו קצת – ובועז סופר יודע את זה.

אבי קרמר: בוועדת הכלכלה בשנה שעברה כבר אישרו את ה- 25% פחת על רכב, ומשום מה האוצר עוד פעם לא עומד בהסכמים בגלל ג'קי מצא.

אבי קרמר: אז אני מבקש שלפחות לפרוטוקול הדברים ייאמרו.

אבי קרמר: דבר שני – רכב לימוד נהיגה הוא רכב שונה בבסיס שלו.

אבי קרמר: זה לא יכול להיות רכב שמשמש פרטי כמו אדם אחר, כי הרכב הוא למעשה – אם אני אשווה את זה לאינסטלטור: לאינסטלטור יש כלי רכב ומפתח שוודי שזה כלי העבודה שלו – אצל מורה נהיגה, המפתח השוודי הוא הרכב.

שלי יחימוביץ': מה זאת אומרת?

שלי יחימוביץ': זה שיעורי נהיגה ספציפיים על רכבים מסוימים?

אבי קרמר: כן, אנחנו מחויבים.

אבי קרמר: אני לא יכול ללמד על משאית, למשל, אדם על רכב פרטי.

אבי קרמר: אני חייב לקנות רכב פרטי, ללמד עליו, ולא יכול להיות שההוצאות עליו לא תהיינה מוכרות בוורסיה כזו או אחרת, כי אין לי אפשרות לבחור היום לנסוע באוטובוס לעבודה, למשל.

אבי קרמר: לכן, לא יכול להיות שיכניסו אותנו לקטגוריה של העצמאים הרגילים.

אבי קרמר: גם מבחינת חישובים - הקילומטראז' שאנחנו עושים הוא הרבה יותר גבוה לעומת אפילו אינסטלטור שנוסע ברכב שלו, ואז, הנסיעות הפרטיות שלנו במספרים מוחלטים, יוצאים הרבה יותר גבוהות.

אבי קרמר: בסוף תקופה – שזה יוצא שווי של 10,000 שקל בשנה למורה, יותר.

שלי יחימוביץ': באיזה דרגות כלי הרכב שאתם עובדים בהם - -

אבי קרמר: 2 ו- 3.

אבי קרמר: אנחנו גם מוגבלים – אנחנו צריכים לקנות גודל מסוים של רכב.

אבי קרמר: יש חוקים שאנחנו צריכים לעמוד בהם.

סטס מיסז'ניקוב: ההצעה שאני רוצה להעלות – להקים איזושהי ועדת משנה, לאחר שנאשר את כלל התקנות.

סטס מיסז'ניקוב: נדון על הנושא שלכם באופן ספציפי.

סטס מיסז'ניקוב: ברגע שנגיע לסיכומים, מסקנות – נתקן את התקנות בהתאם.

שלי יחימוביץ': השאלה היא אם בועז סופר שותף למסקנות של ועדת המשנה.

בועז סופר: בעיניי, ההצעה של היושב ראש היא הצעה ראויה כי היא מבקשת לבחון את הייחודיות, בהנחה שהיא קיימת.

שלי יחימוביץ': ובלבד שאתם מתייחסים אל ועדת המשנה כאל גוף שאתם מקבלים את מסקנותיו.

בועז סופר: הפעם האחרונה היתה סביב הסדר הסולר.

בועז סופר: יושב ראש הוועדה מינה ועדת משנה בראשות אלי אפללו, הצוות ישב עם מורי הנהיגה, עם המובילים, עם המוניות, עם אנשי משרד התחבורה ואנשי משרד האוצר.

בועז סופר: בסופו של דבר ההסדר שהובא לחברי הוועדה היה ההסדר שגובש במסגרת אותה ועדת משנה.

שלי יחימוביץ': למה שלא נדון בזה עכשיו, בעצם?

שלי יחימוביץ': אנחנו דנים על החוק, לכאורה, או שהכל סגור ואין לנו מה להגיד יותר.

בועז סופר: יש פה מצב שבו אותה ייחודיות היא לא כל כך ברורה.

בועז סופר: יש גורמים שונים שטוענים טענות שונות.

בועז סופר: היום יש תנאי מיסוי מסוימים למוניות ולמורי הנהיגה.

בועז סופר: הם שונים מיתר העצמאיים.

בועז סופר: בעיניי, לבחון האם באמת קיימת ייחודיות והאם באמת צריך להתייחס לזה בצורה שונה זה יותר מלגיטימי.

בועז סופר: אבל, עד היום, משרד התחבורה, שהוא הגוף האמון על ההגדרה, לא אנחנו – על ההגדרה של אותו רכב עבודה מיוחד, לא נתן בהם סימנים.

בועז סופר: לכן אני לא מתכוון לעשות דיון של חמש דקות ולהגיע לפתרון.

שלי יחימוביץ': אפשר גם שעה.

בועז סופר: אם אתם חושבים שלא ישבנו על זה שעות - -

שלי יחימוביץ': מי זה "ישבנו"?

שלי יחימוביץ': אני לא הייתי שם.

בועז סופר: אני עם אנשי משרד התחבורה, היו אצלי מורים לנהיגה, זה לא סוגיה שאפשר לפתור ברגע אחת וגם לא בשעתיים.

בועז סופר: זה לא אומר שאין לנו את הנכונות לומר לאותם כלי רכב, שהגדיר אבי קרמר נכון – רכב שהוא כולו כלי עבודה.

בועז סופר: אין לו עוד כלי אחר.

בועז סופר: בואו נבחן את הייחודיות, אין לי שום בעיה עם זה.

בועז סופר: ברור לחלוטין שמרגע שאכן – ושוב, בעיניי זו הצעה טובה כי יישבו חברי כנסת - --

חיים כץ: ישבת הרבה, בטח יש לך מסקנות – אז שים אותם על השולחן.

סטס מיסז'ניקוב: צריך לחתוך פה.

סטס מיסז'ניקוב: כיוון שיש אין סוף לאוכלוסיות שונות –אז אנחנו חושבים שכדאי לנושא הזה של מורי נהיגה להקדיש מחשבה נוספת, להקים צוות מצומצם - -

חיים אורון: אבל למה רק מורי נהיגה?

סטס מיסז'ניקוב: אז אנחנו נקים ועדת משנה לעניינים חריגים שיכולים להיכנס או לא להיכנס לאותן תקנות.

תמר קינן: רציתי להגיד שלעיוות מס שחבר הכנסת אורון דיבר עליו יש השפעה תחבורתית מאד משמעותית.

תמר קינן: בעצם, נוצר מצב שאין לו אח ורע בעולם, שאנשים לוקחים רכב דרך מקום העבודה ואז, ברגע שהם שילמו על הרכב דרך מקום העבודה, העלות השולית לנסיעה בכל ק"מ נוסף היא אפס, בעצם.

תמר קינן: מדינת ישראל מעודדת כך לנסוע בצורה נטולת אבחנה.

תמר קינן: הדבר משפיע על מערכת התחבורה כולה.

תמר קינן: אם חשובים לנו איכות הסביבה והמערכות במדינת ישראל –זה עוד שיקול שצריך לקחת במקרה של שווי שימוש.

שלי יחימוביץ': אני מכבדת את מה שאת אומרת, ואני מסכימה אתך, אבל זה עניין של שיטת הפרד ומשול – אם כל מה שאת אומרת היה מגובה בחיזוק התחבורה הציבורית, בהשקעות בתחבורה ציבורית, בעידוד נסיעה בתחבורה ציבורית,הכל היה נכון.

שלי יחימוביץ': כרגע זה לקחת מזה ולא להוסיף לזה.

בועז סופר: למה?

בועז סופר: יש 29 מיליארד שקל תוכנית פיתוח של הרכבת.

בועז סופר: יש 10 מיליארד שקל תוכנית לרכבת הקלה.

שלי יחימוביץ': ואז באים לכאן ומבקשים מאתנו בהינף יד לקצץ 2 מיליארד ממה שתוכנן.

שלי יחימוביץ': למשל – לרכבת לצפון, ובמקביל יש תוכנית לרפורמות מסוכנות ביותר ב "אגד" וב "דן" שיביא לפגיעה בצרכן וגם באלפי עובדים.

שלי יחימוביץ': אז הדברים האלה לא עומדים - -

ראובן ריבלין: בשנה הזו ובשנה שעברה בוטלה הרכבת לכרמיאל, בוטלה הרכבת לעפולה.

בועז סופר: אני דירקטור ברכבת, אז לבוא ולהגיד שאני לא מכיר - -

יהודה בר אור: אנחנו חושבים שפה נעשה עוול גדול מאד לענף המוניות.

יהודה בר אור: מחד – מגדירים אותנו בתוך החוק, ואנחנו 100 נטו עבודה נקיה.

יהודה בר אור: אפילו יותר מזה.

יהודה בר אור: אנחנו לא מקבלים אפילו ק"מ אחד במתנה, כי ברגע שאנחנו יוצאים מהבית אנחנו נוסעים עד תל אביב, כל אחד מהאזור שלו.

יהודה בר אור: נהג המונית לא מפחיתים ממנו את הנסיעות.

יהודה בר אור: הוא צריך להסתובב כל היום כדי להתחיל להדפיס כסף, בעוד שכל שאר האחרים – את הק"מ הראשון שלהם הם עושים עם הדפסת כסף, עם תיאום בנסיעה בין כולם.

יהודה בר אור: אנחנו בכלל לא אמורים להיות בסקטורים האלה.

שלי יחימוביץ': כמה נהגי מוניות יש בארץ?

יהודה בר אור: יש היום 32 אלף נהגי מוניות, ב- 21 אלף מוניות שפועלות בארץ.

יהודה בר אור: הנהגים עובדים מעל פי 2 - - - יש לנו - - חד משמעי שאומר שב- 12 שנות עבודה אנחנו בקושי מגיעים לשכר מינימום.

יהודה בר אור: איזה כוח יש לנהג מונית, עוד אחרי 12 שעות, ללכת ולשבת בבית ולהיכנס חזרה - -

בועז סופר: אם הוא בשכר מינימום זה לא שהוא לא משלם מס.

קריאות: - - -

קריאה: אבל אתה יודע יפה שאנחנו לא מגיעים לשכר מינימום.

יהודה בר אור: אנחנו, ברגע שהכנסנו לתוך כל העניין הזה של הוכחה חד משמעית לאוצר ולכולם שאנחנו עובדים ומנצלים את האוטו לנושא עבודה בלבד, ואין לנו שום דבר ששיך לנסיעות פרטיות, אין לנו מה להיות ב - - הזו בכלל.

יהודה בר אור: מונית מוכרת כרכב ציבורי, כרכב שמסיע אנשים בשכר, ולמשרד התחבורה יש עמדה חד משמעית לגבי רכב ציבורי – אתה יכול לשאול פה את משרד התחבורה.

יהודה בר אור: ולכן, אנחנו בכלל לא צריכים להיות בסידור הזה.

סטס מיסז'ניקוב: כיוון שאנחנו מודיעים על הקמת ועדת משנה שתבדוק את המקרים החריגים – אתם גם שם, אנחנו נדון.

שלי יחימוביץ': יכול להיות שבגלל שהדברים סוכמו בינך, אדוני יושב ראש הוועדה, ובין רשות המסים – לא קיימנו כאן את התהליך הטבעי של לשמוע באמת את האנשים האלה שגורלם, במידה רבה, תלוי בידינו.

שלי יחימוביץ': אם כל הדברים האלה חלים על נהגי מוניות – מורה הנהיגה, שבשבילו הרכב הוא מברג, הוא כלי עבודה – אם אנחנו מחילים את כל הכללים שאנחנו מחילים על מי שיש לו רכב צמוד על 40 אלף אנשים שזה כלי העבודה שלהם, פרנסת משפחותיהם – אני בטוחה שיש עוד אוכלוסיות שהנציגים שלהם לא נמצאים פה.

שלי יחימוביץ': לכן, אם החורים במסננת הזו הם כל כך גדולים ואנחנו עושים עוול כל כך גדול, לאנשים שעובדים קשה –ולא תוכל להגיד שהם אנשים עשירים, אנחנו יודעים מה מצב נהגי המוניות אחרי גזירות ביבי – אז אנחנו עושים פה עוול לציבור.

בועז סופר: הסוגיה הזו מונחת זמן רב, ומורי הנהיגה בחרו להגיע אלי רק לפני שבוע.

בועז סופר: אני מייד התפניתי וישבנו - -

שלי יחימוביץ': אולי לא כולם מודעים לתהליך החקיקה - -

בועז סופר: אני חושב שתהליך החקיקה שעבר היה מאד מסודר, ועבר כמו כל תהליך חקיקה רגיל, לא היה פה שום - -

ראובן ריבלין: מה המצב כרגע, בלי התקנות - - ?

בועז סופר: עצמאי ומורי הנהיגה והמוניות – בדיוק אותו הדבר.

בועז סופר: לכן, לא חל עליהם שום דבר מהדבר הזה.

בועז סופר: ברשותך, אני רוצה לומר משהו - אמרת לגבי החורים במסננת.

בועז סופר: אנחנו עשינו את התוכנית בתיאום – עם לשכת התיאום, עם ארגוני לה"ב.

בועז סופר: העובדה היא שעבדנו מול אותם גורמים שמייצגים את העוסקים במשק.

בועז סופר: אז אפשר לומר – המוניות הלכו לאיבוד.

בועז סופר: אז אין בעיה – נשב על זה, זה לגיטימי.

בועז סופר: אבל לבוא ולומר שזה לא רלבנטי שהם בסף המס – הם, באופן פורמלי, תשלומי המס שלהם נמוכים עד לא קיימים.

בועז סופר: לכן, בקירוב, כל שינוי בתחום של ניכוי ההוצאות – כמעט ולא משפיע.

בועז סופר: זה לא אומר שלא צריך לשבת ולראות האם הם מיוחדים או לא.

חיים כץ: קשור את זה למס הכנסה שלילי – והם יקבלו את זה במס הכנסה שלילי.

בועז סופר: סליחה, אם יש עצמאי, נהג מונית, שמגיע למס הכנסה שלילי – הוא יקבל - -

קריאות: - - -

יהודה בר אור: יש פה נציג של משרד התחבורה שיודע בדיוק את מצבנו.

בועז סופר: נציג משרד התחבורה לא יכול לדבר נגד החלטת ממשלה.

שלי יחימוביץ': האם אנחנו יכולים לשמוע - -

סטס מיסז'ניקוב: אני לא רוצה שנציג משרד התחבורה ידבר.

סטס מיסז'ניקוב: בסדר?

שלי יחימוביץ': אין לי מה לעשות אלא להביע את מחאתי.

שלי יחימוביץ': אני מביעה את מחאתי על כל התהליך של החוק הזה.

שלי יחימוביץ': הוא לא מקובל עלי.

סטס מיסז'ניקוב: אם את רוצה את הסגנון הזה – זה מה שיהיה פה.

שלי יחימוביץ': אני לא התחלתי בסגנון הזה.

סטס מיסז'ניקוב: את כן התחלת עם זה.

סטס מיסז'ניקוב: את פספסת דיונים, את לא מודעת למה שקורה פה.

שלי יחימוביץ': סליחה, נזיפה על - -

סטס מיסז'ניקוב: המשפט האחרון שלך לגבי זה שהעצמאים לא בפנים, מס הכנסה שלילי – זה רק מדגים עד כמה עקבת אחרי התהליך.

שלי יחימוביץ': אם אני אתחיל להעיר לך על כל הדברים שאתה לא יודע ולא מבין בהם - - מצבך לא יהיה טוב.

סטס מיסז'ניקוב: ההערה שלך לגבי העצמאים – זה רק מראה.

שלי יחימוביץ': יש כאן נושאים שאינך מבין בהם דבר וחצי דבר.

שלי יחימוביץ': אנחנו לא מעירים לך.

שלי יחימוביץ': מעכשיו – כל דבר שאינך מבין בו, תקבל הערה לפרוטוקול.

סטס מיסז'ניקוב: בזכותך עכשיו מבינים כולם.

סטס מיסז'ניקוב: תודה רבה.

פבל קנור: אני מייצג את העובדים באמצעות - עובדים ממעמד הביניים, שחלק מהם הם - -קודם כל – אני רוצה לציין שהתיקונים שנעשו – רפורמות, בזמן האחרון, הם - - את מה שדיברו בהתחלה.

פבל קנור: מצד אחד הם מתקנים את הדברים, בחלק מהדברים – לטובת משרד האוצר, ויש כמה דברים שהם תיקונים לטובת העובד והם לא נכנסו פנימה.

פבל קנור: קודם כל – ירידת הערך של הרכב.

פבל קנור: התוכנית לא מתייחסת לירידת ערך.

פבל קנור: אתן דוגמה פשוטה.

פבל קנור: מישהו קיבל מהמעביד שלו רכב אאודי משנת 2000.

פבל קנור: זה רכב חדש שעלה 250 אלף שקל ובגלל זה נכנס לקבוצה 6.

פבל קנור: הרכב הזה נמצא בקבוצה 6 עד היום למרות שהוא עולה 70 אלף שקל.

פבל קנור: אותו אדם משלם היום 6,000 שקל שווי שימוש על רכב שעולה 0,000 שקל, כשאני, למשל, על רכב שעולה 114,000 שקל מקבוצה 2, משלם בסביבות 2,450 שקל.

תמר קינן: אז שהוא לא ייקח מהמעביד רכב כזה.

תמר קינן: מאד פשוט.

חיים כץ: את לא הבנת מה הוא אומר.

חיים כץ: גם רכב מקבוצה 3 יורד אחרי שנה ל-2, כי שווי הרכב שם ירד.

חיים כץ: יש לו ירידה של שנה.

חיים כץ: לקחת את זה, בועז, בחשבון?

פבל קנור: נתתי דוגמה מאד קיצונית – וזה בדיוק מה שקורה לרכב של קבוצה 2 אחרי 3 שנים.

פבל קנור: מצד אחד- רכב שעלה 114 אלף שקל עולה אחרי 3 שנים בסביבות 75-80 אלף שקל, ואדם ממשיך לשלם עליו שווי שימוש שכאילו הוא עדיין עולה 114 אלף שקל.

פבל קנור: יש אנשים שיש להם רכב צמוד, לא חדש במיוחד, והוא לא בן שנה או שנתיים אלא בן 5 ו-6, ואנשים משלמים עליו שווי שימוש כאילו זה רכב חדש.

תמר קינן: אבל זה מחושב לפי ערך של רכב של 3 שנים.

פבל קנור: יש משהו שמפריע גם באביזרי הבטיחות.

פבל קנור: היום, הרבה מאד רכבים נמצאים בקבוצה 2 והתקרה היא 114 אלף שקל.

פבל קנור: נניח שאני, כמי שיש לו אפשרות להוסיף אביזרי בטיחות – חבילה שעולה 5,000-6,000 שקל, לקבל עוד כמה כריות אוויר ועוד מערכת בקרת יציבות – אבל הרכב, אוטומטית, הופך להיות מקבוצה 3.

פבל קנור: ואז, מה שקורה –מצד אחד הרכב שאני מקבל, בגלל שהוא הופך להיות מקבוצה 3 – הנטו שאני משלם - - -על שימוש במערכת של 6,000 שקל אני משלם 15 אלף שקל נטו.

פבל קנור: זה משהו שהוא גם לא הגיוני.

פבל קנור: מה שחשוב לנו זה לא לקבל רכב אלא גם לנסוע ברכב שהוא קצת יותר בטיחותי ממה שנהוג היום.

פבל קנור: לגבי רכבים ירוקים – המטרה שלנו, למרות שחלק מאתנו - - את הרכב, אנחנו גם - - רכבים ירוקים, אנחנו מציעים שתתנו איזושהי הנחה מסוימת.

פבל קנור: נניח – 50% הנחה בשווי שימוש לרכבים ירוקים, שהיום יש רק שני רכבים כאלה והם נמצאים בקבוצה 4.

פבל קנור: זה לא בגלל שהם מפוארים, זה בגלל שהמצברים שלהם יקרים, וכן הלאה.

פבל קנור: בנוסף לזה יש קבוצה לא קטנה של אנשים שמקבלים רכב מדרגה 4 לא בגלל שהם ולא בגלל שהמשכורת שלהם בשמיים – אלא בגלל שיש להם 6 ילדים.

פבל קנור: הם לא מקבלים שום הנחה ברפורמה הזו.

פבל קנור: אם כבר אנחנו מדברים על שוויון בין אוכלוסיות - מה עם אנשי קבע ואנשי משטרה?

ראובן ריבלין: זה לא רכב שלהם.

פבל קנור: הם עושים בדיוק את אותו שימוש ברכב המשטרתי כמו שאני עושה, ברכב הצמוד שלי.

פבל קנור: אין שום סיבה שכאשר יש קבוצה של 2,000 אנשים שמעלים להם את שווי השימוש כמעט פי שתיים ומצד שני יש קבוצה לא מבוטלת של אנשים שלא משלמים בכלל, וממילא לא מעלים להם.

בועז סופר: רכב צמוד של קציני משטרה, קציני צה"ל, חייב במס.

בועז סופר: נקודה.

בועז סופר: יש פעמים שיש מצב שבו או הצבא או המשטרה מגלמים חלק, אבל אין שאלה, בכלל.

בועז סופר: הרכב שהקצינים מקבלים בגין תפקידם - יכול להיות שזה מגולם, אבל אין שאלה – אין תנאים אחרים.

בועז סופר: לגבי ילדים – המדינה מסייעת בגין גידול ילדים בכל מיני אמצעים.

בועז סופר: אני לא חושב שזה המקום לסייע דרך סוג הרכב.

בועז סופר: אני גם לא חושב שמישהו יציע הצעה להפחית מסי קניה בגין הרכב.

בועז סופר: לגבי רכב מתיישן – רכב שנמנה על רכב ליסינג, הגיל הממוצע הוא פלוס-מינוס 28 חודש בקירוב.

בועז סופר: למה?

בועז סופר: מה הקשר?

בועז סופר: זה אומר שבממוצע אנחנו מדברים על כ- 14 חודשים.

בועז סופר: מוכרים את זה אחרי 28 חודש.

בועז סופר: וזה אומר שהרכב, הוא בסדר גודל של 14 חודשים.

בועז סופר: אפילו, ניקח חוזה נורמטיבי – גיל הרכב הוא שנה וחצי.

בועז סופר: רכב שמוחזק בבעלות החברה עצמה לא קשור לליסינג.

בועז סופר: בדרך כלל – יכול להיות גם יותר.

בועז סופר: כלומר – יכול להיות 4 ו-5 שנים.

בועז סופר: מה שעשינו במקרה הזה, במקום להגיד שאנחנו מתחילים ליישן את שווי השימוש על פני הזמן, שאין את זה באף מדינה בעולם.

בועז סופר: מה שעשינו – מלכתחילה לקחנו רכב בן 3 שנים.

בועז סופר: כלומר, אם הוא בתוך חברת ליסינג – בכלל, היינו בקצה, למעלה.

בועז סופר: אבל גם אם הוא רכב שהוא בן 4 או 5 שנים, עדיין היה לו את הממוצע של 3 שנים.

בועז סופר: למה עשינו את זה?

בועז סופר: – אנחנו מעדיפים לוותר טיפה במקום לקחת את מחיר ההון של רכב חדש שעולה, נניח 114 אלף שקלים – לקחת את מחיר הרכב בן ה-3 שנים כאילו שהוא בסדר גודל של 75-80 אלף שקלים.

חיים כץ: זה המפתח למדרגות.

בועז סופר: לכן עניתי- כן.

בועז סופר: לגבי בטיחות – החוק מקנה, כמובן, הטבת מס לאביזרי בטיחות.

בועז סופר: זו רפורמה שאושרה בוועדת הכספים לפני כשנתיים.

בועז סופר: מה שאנחנו עושים - במקום ללכלך, במירכאות, את נושא שווי השימוש, אנחנו פשוט נותנים הטבה במסי קניה.

בועז סופר: מסי הקניה בישראל מספיק גבוהים.

בועז סופר: יש לנו מספיק מה לתת.

בועז סופר: נתנו הטבת מס לאביזרי בטיחות, וזה היה במתואם עם משרד התחבורה – בין אם לכריות אוויר ובין אם למערכות לבקרת יציבות.

בועז סופר: ההטבות האלה יצרו מצב שהלכה למעשה בקבוצה 2 , שזו הקבוצה השכיחה, יש היצע נרחב של דגמים שיש להם גם 6 כריות אוויר וגם בקרת יציבות.

בועז סופר: הרוב המוחלט של הדגמים – האבזור הבטיחותי היום, אחרי הטבות המס, הוא זהה כמעט לחלוטין בין קבוצה 2 ל-3.

בועז סופר: זה אומר שאם יש לרכב 6 כריות אוויר ובקרת יציבות - - הוא קיים בקבוצה 3, ואם יש לו רק 4 כריות אוויר בקבוצה 2, כך גם ה - - בקבוצה 3.

בועז סופר: זה, פחות או יותר, תופס את הרוב המוחלט.

בועז סופר: היום ההיצע הוא מספיק רחב.

בועז סופר: אני עדיין אומר: אני מוכן לשקול.

בועז סופר: ישבנו עם שר התחבורה לא מזמן.

בועז סופר: ככל הנראה יש החלטה של שר התחבורה.

שלי יחימוביץ': סליחה, לא נותנים לנו לשמוע את העמדה של משרד התחבורה.

שלי יחימוביץ': מסתבר שזה יותר סודי מסודות האטום.

בועז סופר: מה לעשות?

בועז סופר: זה לא קשור לשווי שימוש.

שלי יחימוביץ': מה זה משנה?

שלי יחימוביץ': יושב כאן נציג של משרד התחבורה, ולא נותנים לנו לשמוע אותו.

בועז סופר: הנציגה שיושבת כאן לא ישבה בדיון אצל שר התחבורה.

שלי יחימוביץ': יש דברים שהם חסויים, כמו סודות הגרעין של מדינת ישראל.

סטס מיסז'ניקוב: חבל על הסגנון.

שלי יחימוביץ': אמרתי לך – נימוסים והליכות?

שלי יחימוביץ': לא ממך.

שלי יחימוביץ': מי שתומך בטרנספר לא יטיף לי לגבי נימוסים והליכות.

סטס מיסז'ניקוב: זה גם לזכותך, שאת לא מכירה את המטריה.

קריאות: - -

ניסן סלומינסקי: את לא תמכת בטרנספר?

ניסן סלומינסקי: תמכת - -

קריאות: - - -

שלי יחימוביץ': אתה טועה.

חיים כץ: היא רוצה דיון אמיתי ולא סתם - -

סטס מיסז'ניקוב: היא קיבלה את הבמה שלה.

שלי יחימוביץ': הבעיה היא לא הבמה שלי אלא של הנוכחים כאן – שלא ניתן להם פתחון פה.

סטס מיסז'ניקוב: אני אודה לך אם תתני לדיון להתקיים.

בועז סופר: יחד עם משרד התחבורה אנחנו בוחנים שני מהלכים: מצד אחד, לחייב את כל כלי הרכב, שתותקן בהם מערכת בקרת יציבות החל מעוד שנתיים או שלוש, ומצד שני – לתת הטבת מס - - כבר עכשיו.

בועז סופר: זה כרגע בדיון.

בועז סופר: אנחנו בוחנים את זה בחיוב.

בועז סופר: במידה וכן – זה יגיע לפה.

חיים כץ: דיון בין מי למי?

חיים כץ: בין משרד התחבורה ובינך?

חיים כץ: מה זה טוב?

בועז סופר: אם זה לגיטימי בעיניך.

חיים כץ: ואז אתה תבוא ותחייב להכניס דברים מסוימים לתוך הרכב?

שלי יחימוביץ': בשביל מה צריך את ועדת הכספים?

שלי יחימוביץ': אני רוצה שיהיה פה דיון ממצה, ולא שאני אקבל דף – כפי שסוכם בין יו"ר הוועדה לאוצר.

בועז סופר: אנחנו בוחנים במקביל, במסגרת הוועדה שאמורה להציג בפני הממשלה את המלצותיה, עד סוף נובמבר הזה, ועדה שאני עומד בראשותה, המלצות בתחום מיסויי ההון.

בועז סופר: זו עבודה מאד מאומצת שנעשתה מזה שנה וחצי.

בועז סופר: מה שפבל קנור אמר – אנחנו מודעים לזה, גם אנחנו רוצים לעודד כלי רכב ירוקים.

בועז סופר: אנחנו מתחבטים עדיין לגבי האמצעי הנכון, אבל אנחנו עדיין בוחנים האם להוריד מקבוצה 4 לקבוצה 2, לתת הטבה במס קניה ואגרה, ושווי שימוש.

בועז סופר: כרגע אין לנו שום דבר סגור.

בועז סופר: עד סוף החודש הזה – אנחנו קרובים להמלצות.

בועז סופר: ואז נבחן איך – לא אם, אלא איך אנחנו מעודדים כלי רכב ירוקים.

ראובן ריבלין: השתתפתי רק בחלק מהדיון בגלל מחויבויות אחרות, בדרך כלל אני כאן כל הזמן.

ראובן ריבלין: דבר אחד ששמעתי לא היה נוח באוזניי – וגם לא נוח לגבי שיקוליי להצביע בעד או נגד ההסכמות או התקנות שאתם מבקשים שנצביע עליהן.

ראובן ריבלין: אחת מההערות שלך היתה שאתה הנציג היחידי של ממשלת ישראל ואתה עתיד גם לנזוף, או להביא לדיון משמעתי נציג אחר של המדינה.

ראובן ריבלין: אני מסכים שבכל ועדה בוועדות הכנסת, כאשר באים אליה – יש נציג אחד.

ראובן ריבלין: לא יכול להיות שמשרד המשפטים שהתנגד בזמן החלטת הממשלה יבוא ויציג את עמדתו כאילו היא עמדת הממשלה.

ראובן ריבלין: יחד עם זאת, אני רוצה, כדי לדעת מה אני צריך להחליט ולהכריע – מה היתה עמדת משרד התחבורה.

ראובן ריבלין: ייתכן שעמדת משרד התחבורה מקובלת עלי ולא החלטת הממשלה.

ראובן ריבלין: לצורך הגילוי הנאות, ואני לא רואה פה איזה דבר שהוא צריך להיות מוסתר מחברי הוועדה – זה עמדתו של משרד התחבורה.

ראובן ריבלין: אני מדבר אליך משום שאתה מייצג את הממשלה.

ראובן ריבלין: אנא, תפרוס בפני את כל עמדות משרד התחבורה כפי שהובאו בפניך ואת החלטות הממשלה מדוע דחיתם את עמדות משרד התחבורה.

ראובן ריבלין: או, לחילופין – תיתן למשרד התחבורה להציג את הדברים האלה.

ראובן ריבלין: שלי יחימוביץ: מי שצריך להרשות זה יושב ראש הוועדה.

קריאות: - - -

סטס מיסז'ניקוב: אם לא תמצא סיפוק בהסדר של בועז סופר ותרצה שמשרד התחבורה ישלים – אז - - -

ראובן ריבלין: אם לא אמצא אצל בועז סופר את האינפורמציה המתאימה שתאפשר לי לשקול את דעתי אז אני אצביע נגד התקנות.

סטס מיסז'ניקוב: עוד פעם אני אומר – אם לא תמצא בהסבר של בועז סופר את התשובה, ותרצה לשמוע את דברי משרד התחבורה- יינתן לך.

ראובן ריבלין: בסדר.

ראובן ריבלין: לא מקובל עלי שנציג המדינה ינזוף באחד מנציגי המשרדים השונים בוועדה לאמור: אני אגיש נגדך תביעה או תלונה.

ראובן ריבלין: אני חושב שמחובתך להביא בפני את כל - -

בועז סופר: אנשי משרד התחבורה בעצם אומרים שיש ייחודיות למורי הנהיגה ולמוניות.

בועז סופר: אותו מרכיב של שימוש פרטי , שבעצם – רק בגינו אנחנו ממסים את שווי השימוש, או לא מתירים את ניכוי ההוצאות, אומרים: הם מיוחדים יותר.

בועז סופר: בעיניי, זו טענה לגיטימית, אבל אנחנו, למרות שהחלטת הממשלה בוצעה כדין עדיין זה לא נשמע - - אין בעיניי שום דבר על כלום, אין לי בעיה לבחון את זה מחדש.

בועז סופר: עד היום, משרד התחבורה לא בחר לעשות את זה.

בועז סופר: כלומר, אין כותרת כמו "רכב עבודה" , למשל, "רכב מקצועי" כל מה שאני אומר – לא יכול שתזרקו את זה עלי, נשב יחד ואין שום בעיה.

בועז סופר: תשובתי מספקת?

ראובן ריבלין: מספקת, במידה מסוימת, אך לא לגמרי.

ראובן ריבלין: עם כל הכבוד לממשלה ולך – מי שצריך להכריע האם לאשר - זה אני, וחבריי.

ראובן ריבלין: והיועצת המשפטית אמרה לי: אף פעם אל תצביע על דבר שאינך יודע.

ראובן ריבלין: אמרת שיש מחלוקת בינך לבין משרד התחבורה.

בועז סופר: לא אמרתי.

ראובן ריבלין: עמדת משרד התחבורה אמרה שיש ייחודיות, ואתה אמרת – שעם כל הכבוד למה שהם אמרו, הוחלט בממשלה שאין ייחודיות.

ראובן ריבלין: אני מבקש ממך שתיתן לנו את האבחנה ואת האפשרות להבין את האבחנה מדוע אין להכליל, לפי עמדת משרד התחבורה, ברמה של עצמאים באופן גורף, את הנושא של מורי הנהיגה והמוניות מאותם אנשים שעוסקים ברישוי ובמתן הרשיונות, מתן ההיתרים ומתעסקים בעיקר עם בעלי המוניות והרשיונות.

סטס מיסז'ניקוב: קבענו שנעשה ישיבה של ועדת משנה, חבר הכנסת אמנון כהן יעמוד בראשה - -

אורית נוקד: לפני אישור התקנות בוודאי.

סטס מיסז'ניקוב: לא.

אורית נוקד: למה?

סטס מיסז'ניקוב: כי זה לא קשור, כי אנחנו יכולים לתקן את התקנות בכל עת.

חיים כץ: - - -

סטס מיסז'ניקוב: אנחנו קבענו שהנושא עולה לדיון בוועדת משנה.

סטס מיסז'ניקוב: זו סוגיה לדיון שיידון שם.

ראובן ריבלין: אני לא רוצה ששגית אפיק תענה לי, כי זה עניין בתוך הוועדה, ולא עניין משפטי.

ראובן ריבלין: אנחנו העלינו את העניין לדיון ושמענו את נציגי מורי הנהיגה ואיגוד נהגי המוניות, ואני שמעתי הסברים ודיבורים מצד משרד האוצר.

ראובן ריבלין: בהחלט אני חושב שבמסגרת הדיון – שיש בו פרוטוקול מלא, מדוע שלא נשמע אותם?

ראובן ריבלין: הם לא אומרים דבר ש - -

סטס מיסז'ניקוב: אתה מבקש שמשרד התחבורה יאמר את עמדתו?

ראובן ריבלין: כן.

ראובן ריבלין: אני נוטה להסכים לחלק נכבד מהדברים של בועז סופר.

סטס מיסז'ניקוב: בבקשה.

סטס מיסז'ניקוב: נשמע את נציג משרד התחבורה ובזה נסיים את הדיון.

שלי יחימוביץ': רק יש לי בקשה – שלא תפחד מהאיומים שנשמעו כאן.

שלי יחימוביץ': דפנה משרד התחבורה:

בועז סופר: אני לא ביקשתי להפנות את הבעיה אליכם.

דפנה עין דור: משרד התחבורה תמך בהצעה הממשלתית, בהחלט.

דפנה עין דור: אני לא אתנגד להצעה הממשלתית.

דפנה עין דור: מה שאנחנו חושבים שבאמת – מדובר באוכלוסייה מיוחדת, רכב מיוחד שמשמש ככלי עבודה, לא רכב עבודה כהגדרתו אצלנו בתקנות, בחנו את האפשרות, בעקבות הפגישה שהתקיימה – לשנות אצלנו ולהגדיר אותו לפי הגדרה מסוימת.

דפנה עין דור: משפטית אנחנו לא יכולים להגדיר אותו אחרת, כי ההגדרות שלנו יכולות לשמש אותנו לצרכי תחבורה.

דפנה עין דור: הגדרה שונה לא משמשת אותנו לצרכי תחבורה.

דפנה עין דור: ולכן, ההיעזרות בתקנות שלנו היא לא פתרון לנושא המיסויי.

דפנה עין דור: אנחנו לא יכולים אצלנו לשנות את התקנות ולפתור את הבעיה של המיסוי, של ההחרגה.

דפנה עין דור: זה צריך להיות החרגה רק באמצעות התקנות של מס הכנסה.

דפנה עין דור: להפנות את הבעיה אלינו- זה לא יפתור את הבעיה.

דפנה עין דור: הפתרון הוא לא לשים את תקנות התחבורה.

דפנה עין דור: תקנות התחבורה משמשות רק להגדרות תחבורתיות.

דפנה עין דור: אנחנו לא היינו צריכים עד היום - - להגדיר אותם כקבוצה.

דפנה עין דור: לכן צריך לעשות את זה או באמצעות החרגה - - , או -- .

דפנה עין דור: שני הפתרונות מקובלים עלינו.

אורית נוקד: כלומר, דינם כדין מורי הדרך או - - .

סטס מיסז'ניקוב: שמענו את התשובה של משרד התחבורה.

סטס מיסז'ניקוב: נקים ועדת משנה .

אבי קרמר: רק אם אפשר לתחום את זה בזמן.

בועז סופר: בוועדת הכלכלה אכן הוצגו לפני כשנה כמה הסכמות שהיו בין הממשלה, בין מנכ"ל משרד האוצר ומשרד התחבורה ובין מורי הנהיגה.

בועז סופר: שתי ההסכמות נותרו -- אחת, הפחתה באגרת הרישוי, שבוצעה, ואושרה בוועדת הכספים.

בועז סופר: דבר שני – לגבי הפחת.

בועז סופר: אני התחייבתי באישור ראש רשות המסים דאז, ג'קי מצא, להגדיל את הפחת מ- 20 ל-25%.

בועז סופר: האירועים שקרו ברשות המסים לא אפשרו לנו לבצע.

בועז סופר: התחייבות היא התחייבות וצריך למלא אחריה, ולכן - -

סטס מיסז'ניקוב: תודה רבה, הישיבה נעולה .